PRAĆENJE PRIJEMNOG ISPITA KANDIDATA ZA DEVETU GENERACIJU POLAZNIKA PRAVOSUDNE AKADEMIJE OMOGUĆENO UŽIVO PUTEM LIVE STRIMA PREKO YOUTUBE KANALA\nPrijemni ispit kandidata za devetu generaciju polaznika Pravosudne akademije, prvi put ove godine moći će da se prati uživo, putem live strima preko Youtube kanala.\nDirektan prenos je omogućen i za pisani test i za polaganje usmenog ispita.\nPrenos uživo je obezbeđen na svim lokacijama na kojima je zakazano polaganje ispita u kancelarijama Pravosudne akademije u Beogradu, Kragujevcu, Nišu i Novom Sadu.\nTim povodom, u cilju podizanja transparentnosti rada domaćeg pravosuđa, direktor Akademije Nenad Vujić je u izjavi za Tanjug ukazao da je do sada akademija obezbeđivala direktan prenos ispita u svojim prostorijama za sve zainteresovane, a ovo će biti prvi put da direktan prenos zainteresovani mogu da prate i preko svog računara ili mobilnog telefona.\nOn je napomenuo da se za polaganje ispita prijavilo 115 kandidata za 31 mesto na Akademiji, a u skladu sa odlukama Visokog saveta sudstva za prijem 25 kandidata i Državnog veća tužilaca za prijem šest kandidata.\n"Prijemni ispit se sastoji iz tri dela, prvi je pismeni, drugi je test ličnosti, a treći deo se polaže usmeno", rekao je ranije za Tanjug Vujić i dodao da ce se pismeni test obaviti 5. novembra u sve četiri apelacije - u Beogradu, Novom Sadu, Nišu i Kragujevcu.\nOd 12. novembra počinje usmeni deo prijemnog ispita, a kandidati će na vreme biti obavešteni o rasporedu polaganja pred petočlanom komisijom, koju čine troje sudija i dva tužioca.\nKao i svake godine, kandidati imaju 60 pitanja koja će raditi sat i po, a posle toga će biti objavljeni rezultati.\nPravosudna akademija obezbeđuje dvogodišnju početnu obuku polaznicima koji će kasnije biti birani za sudije i tužioce.\nTakođe, organizuje dodatne obuke i specijalizacije za sudije i tužioce.\nIzvor: Vebsajt Novosti, 4.11.2018.


Imigracija u žiži predizborne debate u SAD\nSjedinjene Države su dostigle rekordnih 300 miliona stanovnika, a istovremeno, jedna nova anketa ukazuje da je američka javnost sve uznemirenija zbog nivoa imigracije i posebno, kako se procenjuje, 12 miliona ilegalnih imigranata koji žive u zemlji. Saradnik Glasa Amerike Majkl Bouman beleži da je, u svetlu te debate, predsednik Buš nedavno potpisao zakon o izgradnji 1100 kilometara duge ograde duž američko-meksičke granice, manje od tri nedelje uoči kongresnih izbora.\nAnketa koju je nedavno sprovela jedna nezavisna istraživačka firma, ukazuje da je imigracija najvažnije pitanje za američke birače, što potvrđuje i anketarka Kelien Konvej.\n”Za 53 posto izbornog tela, imigracija je najvažnije ili jedno od najvažnijih pitanja, što nije bio slučaj na prethodnim izborima.“\nBirači su anketirani u 14 kongresnih oblasti širom zemlje i u četiri države u kojima se vodi tesna trka za mesta u senatu. 68 posto ispitanika je izjavilo da je nivo američke imigracije suviše visok, a samo 2 posto smatra da je suviše nizak. 70 posto ispitanika je navelo da je manje verovatno da će glasati za kandidate koji se zalažu za povećanje legalne imigracije, dok je 64 posto izjavilo da će podržati mere za doborovljnu i prinudnu repatrijaciju ilegalnih imigranata.\nKelien Konvej ističe da u pogledu toga šta učiniti sa ilegalnim imigrantima, najveći broj anketa ukazuje na dve mogućnosti: proterivanje iz zemlje ili dozvolu za sticanje legalnog statusa.\nOna kaže da je njena anketa pružila i treću opciju: strogi zakon kojim bi se radnicima bez dokumenata praktično onemogućilo da se zaposle ili izdržavaju u Sjedinjenim Državama, tako da bi im preostala jedino opcija dobrovoljnog odlaska iz zemlje. Anketom je utvrđeno da 44 posto ispitanika podržava striktno poštovanje imigracionih zakona, 31 posto favorizuje legalizovanje radnika bez ličnih isprava, dok se 20 posto zalaže za sveobuhvatnu deportaciju ilegalnih imigranata. Anketu je naručio Centar za imigracione studije, koji se zalaže za ograničavanje doseljavanja u Sjedinjene Države. Direktor tog centra, Stiv Kamarota kaže.\n”Jasno je da javnost želi da ilegalni imigranti napuste zemlju.“\nKamarota dodaje da Amerikanci ni u kom slučaju nisu postali antiimigrantski raspoloženi, već da visok nivo imigracije, legalne i ilegalne, uzrokuje takav trend, jer su Amerikanci sve zabrinutiji za pravni, ekonomski i kulturni uticaj nekontrolisanog priliva pridošlica. Pristalice imigracije tvrde da je američka javnost umorna zbog imigracije - posebno ilegalne.\nPredsednik Buš se založio za sveobuhvatnu reformu imigracionog zakona. Njegovim predlogom bi se ojačale američke granice, osnovao program za gostujuće radnike i obezbedile mogućnosti za sticanje legalnog državljanstva za mnoge nedokumentovane radnike koji poštuju zakon.\nSenat je odobrio predsednikov predlog, ali je verzija Predstavničkog doma, odobrena prošle godine, dijametralna s obzirom da se zalaže za zakon kjoim bi se ilegalni imigranti i oni koji im pomažu, smatrali prekršiocima zakona, tako da te dve verzije treba izmiriti.\nMišel Vaslin iz Nacionalnog saveta La Raze, organizacije koja se zalaže za prava građana hispanskog porekla, kaže da svi žele da ograniče ilegalnu imigraciju, ali dodaje da je pitanje kako to učiniti na način koji je i praktičan i pravedan.


» Presedanje na aerodromu\nPresedanje na aerodromu za većunu putnika predstavlja veoma konfuzan proces. Prilikom kupovine avio karte koja se odnosi na putovanje sa presedanjem na nekom od tranzitnih aerodroma neophodno je proveriti sa aviokompanijom koje procedure su neophodne prilikom presedanja.\nPutnik i njegov prtljag moraju biti registrovani za svaki segment putovanja. Ukoliko postoji više letova u jednom pravcu, postoji više mogućnosti registracije.\nPostoji mogućnost kompletne registracije putnika na odlaznom aerodromu, pri čemu se prtljag predaje samo na odlaznom aerodromu. U datom slučaju, prtljag se automatski registruje za celo putovanje, pri čemu će preko tranzitnog aerodroma biti otpremljen na avion za krajnju destinaciju.\nJedan od najčešćih slučajeva jeste da se putnik na odlaznom aerodromu čekira samo za prvi let ali se njegov prtljag čekira za celo putovanje, pri čemu ga putnik preuzima tek na kraju puta. Ovakav vid registracije za let zavisi od aviokompanija čije karte putnik poseduje. Ukoliko su aviokompanije partnerske ili iz iste alijanse, najčešće se putnik na početku putovanja čekira za celo putovanje. U slučaju da aviokompanije imaju samo određeni komercijalni sporazum, najčešći slučaj je da se putnik čekira odvojeno, tj. samo za prvi let na odlaznom aerodromu a zatim za svaki naredni let posebno na ostalim aerodromima. Pri sletanju na aerodrom na kom se vrši presedanje potrebno je izvršiti registraciju na šalteru za tranzit, gde će Vas uputiti na izlazni gate kako biste se ukrcali na avion za Vaš sledeći let.\nUkoliko imate karte kupljene za vezani let, aviokompanija je u obavezi da sačeka sve putnike koji imaju vezane karte, tako da ne morate brinuti ukoliko dodje do manjeg kašnjenja leta. U slučaju nepredviđenih kašnjenja, aviokompanija je u obavezi da Vas prebaci na prvi slobodan let do sledeće destinacije.\nPonedeljak 29.07.2019 12:43\nPonedeljak 29.07.2019 16:07


Rezerve krvi smanjene, poziv dobrovoljnim davaocima\nIzvor: RTS, 02.Dec.2019, 09:43 (ažurirano 02.Apr.2020.)\nZimske temperature, prehlade i virusi uticali su da domovi zdravlja budu puniji, a zavodi za transfuziju krvi prazniji. Institut za transfuziju krvi Srbije poziva građane da daju krv pošto su rezerve svih krvnih grupa smanjene.\nGordana Antoljesku iz Instituta za transfuziju krvi poziva sve građane da daju krv i dodaje da trenutno najviše nedostaje A krvna grupa.\n"Trenutno nema ugroženih bolesnika, >> Pročitaj celu vest na sajtu RTS << sva trebovanja u toku dana će biti zadovoljena. U ovom trenutku više od nulte krvne grupe je potrebna A krvna grupa, dakle – davaoci koji su i najzastupljeniji u našoj populaciji su ovog trenutka najpotrebniji", navodi Antoljesku.\nPrema njenim rečima, da bi se obezbedilo kontinuirano snabdevanje krvi, potrebno je 350 do 400 jedinica svakog dana.\nDodaje da krv može da da zdrava osoba starosti od 18 do 63 godine. Muškarci krv mogu da daju na tri meseca, a žene na četiri.


Radio JAT - Krvna grupa određuje karakter?\nU Japanu je rašireno verovanje da je karakter ličnosti povezan sa krvnom grupom, pa taj podatak o nekome ima ogroman uticaj u domenu posla, ljubavi i života uopšte.\nKrvna grupa, kako se smatra u Japanu, određuje temperament i karakter, i često se može čuti pitanje - "Koja si krvna grupa", bilo da je reč o pronalaženju životnog partnera ili o prijavi za posao. Kako se u Japanu veruje, osobe se krvnom grupom "A" su osetljive, perfekcionisti i dobri timski igrači, ali su previše anksiozne, prenosi BBC. Osobe koje imaju nultu krvnu grupu (O) radoznale su i darežljive, ali i tvrdoglave, osobe sa grupom "AB" su misteriozne i nepredvidive, a sa tipom "B" vesele, ali ekscentrične, ali i individualisti i sebični ljudi. Oko 40 posto japanske populacije ima krvnu grupu "A", a 30 posto tipa "O", dok samo 20 posto su tip "B", a preostalih 10 posto su "AB".\nČetiri knjige koje opisuju različite krvne grupe i njihove karakteristike postale su prava izdavačka senzacija u Japanu, gde su prodate u pet miliona primeraka. Jutarnje televizijske emisije, listovi i magazini često objavljuju predviđanja po krvnoj grupi i razmatraju odnose među ljudima određene krvne grupe. Mnoge agencije za pronalaženje partnera prvo uzimaju u obzir krvnu grupu, a i popularne animacije i stripovi, kao i videoigre često pominju krvnu grupu. Jedan od razloga za toliku popularnost jeste da se japansko društvo, relativno uniformno i homogeno, na ovaj način deli u lako prepoznatljive grupe.\nSistem ABO krvnih grupa otkrio je 1901. godine austrijski naučnik Karl Landstajner. Njegovo istraživanje, za koje je dobio Nobelovu nagradu, omogućilo je bezbedniju transfuziju krvi. Na Zapadu osobe sa grupom `O` i `A` čine skoro 85 posto populacije, dok u Indiji i Aziji dominiraju osobe grupe B, dok je Japan u tom smislu neuobičajen, jer ima više varijanti.


Vojvodini je neophodna pobeda\n“U životu se ništa ne mora, ali očekivanja i sutuacija su takvi da nam je pobeda neophodna, kako bismo ostali na poziciji na kojoj jesmo. Voždovac je dobar tim, sa jako iskusnim igračima… Igraju sa trojicom igrača pozadi, a videćemo da li će tako biti i protiv nas. Kako god da bude, nama je najvažnije to da osvojimo nova tri boda”, rekao je Lalatović, objavljeno je na sajtu Vojvodine.\nFudbaleri Vojvodine sutra na Karadjordju dočekuju Voždovac u 13. kolu Super lige Srbije.\n“Atmosfera je sjajna i poraz u Lučanima nas nije poremetio, a svoje igrače mogu slobodno da pohvalim za igru protiv Mladosti do 60. minuta… U svakom slučaju, želimo da ostanemo u vrhu srpskog fudbala i siguran sam da ćemo posle utakmice protiv Voždovca tu i ostati”, dodao je trener Vojvodine.\n“Imaju dva brza krilna igrača i brzog špica, a po onome što smo gledali i analizirali, videli smo da igraju na polukontru i kontru. Oni će sigurno pokušati da nas iznenade sa kretanjem njihovih napadača iza ledja naše odbrane, ali mi se sigurno nećemo braniti, već ćemo izaći visoko i napasti od prvog minuta. Gde god da igra, Vojvodina uvek igra napadački i na gol više, a tako će biti i sutra”, rekao je on.\nUtakmica izmedju Vojvodine i Voždovca na programu je sutra od 18.00 Karadjordju.


Osnivanje državnog tima za računarske incidente potrebno za sigurnije korištenje interneta - Detektor\nOsnivanje državnog tima za računarske incidente potrebno za sigurnije korištenje interneta\n1. Juna 2022.15:42\nUspostava državnog Tima za odgovor na računarske incidente (CERT) važna je za zaštitu ranjivih grupa društva i povećanje njihove cyber odnosno online sigurnosti, koja je usko povezana sa kolektivnom sigurnošću, rečeno je tokom okruglog stola i potpisivanja ugovora o donaciji između Misije OSCE-a u Bosni i Hercegovini i Akademskog CERT-a u BiH.\nOkrugli sto za promociju saradnje i najbolje prakse u vezi sa CERT-ovima, u organizaciji Misije OSCE-a u BiH. Foto: BIRN BiH\nMuhamed Budimlić, direktor Centra za istraživanje kriminalističke politike, kazao je nakon potpisivanja ugovora o donaciji opreme u utorak, 31. maja, da je osnivanje Akademskog CERT-a u skladu sa OSCE smjernicama za Strateški okvir cyber sigurnosti u Bosni i Hercegovini, nastavak napora za izgradnju sveobuhvatne strategije za cyber sigurnost u BiH.\n“Akademski CERT je izuzetno važan i u oblasti istraživanja i analize stanja cyber sigurnosti u BiH. Za nas je možda i najvažniji zadatak da kao akademski dio zajednice Univerziteta u Sarajevu pomognemo u uspostavljanju kvalitetnih programa edukacija iz oblasti cyber sigurnosti na univerzitetu i jačanju svijesti o potrebi stvaranja sigurnog online okruženja za sve, a pogotovo za najmlađe Bosance i Hercegovce”, poručio je Budimlić.\nPredrag Puharić, šef Akademskog CERT-a pri Fakultetu kriminalističkih nauka, rekao je da je BiH skoro pa jedina zemlja u svijetu koja nema zvanično nacionalni CERT, dodavši da postoji uspostavljen CERT Republike Srpske koji je osnovan prije nekoliko godina, dok je u Federaciji BiH još uvijek u uspostavljanju.\nPuharić je naveo da Ministarstvo sigurnosti BiH nastoji da uspostavi CERT za državne organe BiH već neko vrijeme, te da se nada da će Akademski CERT moći pružiti bilo koju vrstu pomoći kako bi se i ostali CERT-ovi osnovali što prije i postali funkcionalni.\n“Ono što nam je važno u Akademskom CERT-u jeste da radimo na edukaciji. Jedan od naših fokusa će svakako biti mladi – da im dignemo svijest. Vidjeli smo koliko je u pandemiji bilo važno da ih zaštitimo. Akademski CERT smatra da je upravo akademija ta koja može pomoći svima svojim znanjem i kapacitetom, svojim istraživačkim sposobnostima i djelovanjem”, kazao je Puharić, dodavši da su u zadnje dvije do tri godine bili konstantni napadi i na neke od nezavisnih medija u BiH.\nMilan Sekuloski, viši tehnički savjetnik pri Centru za digitalno ubrzanje (DAI), na Okruglom stolu za promociju saradnje i najbolje prakse u vezi sa CERT-ovima rekao je da je uspostava Akademskog CERT-a od iznimnog značaja.\n“Važno je da se prisjetimo koliko je akademska zajednica značajna za razvoj i za postojanje interneta i digitalnih tehnologija, koje su postale naša de facto približna infrastruktura, na koju se svakodnevno sve više oslanjamo”, kazao je Sekuloski, dodavši da je sama činjenica da je akademska zajednica utkana u biće interneta razlog zašto je internet zasnovan na povjerenju.\n“Jer nisu razmišljali o mogućim zloupotrebama kad su koncipirali neke osnovne protokole, osnovne stvari i na kojima sve danas počiva”, dodao je Sekuloski, objasnivši da je akademska zajednica stala u odbranu sigurnosti i u odbranu interneta kakvog svi želimo.\nOn je pojasnio da ne treba ispustiti iz vida da će upravo ovaj CERT pomoći i da se bolje ustanovi šta je to što bi trebalo da akademske i obrazovne institucije u BiH ubace u svoje curriculume te koja znanja i koje kompetencije su zaista potrebne industriji i realnom sektoru.\n“Postoje veliki segmenti društva u BiH koji su posebno izloženi incidentima. Ja bih dodao da su građani, studenti, mediji, nevladine organizacije mnogo više izloženi od vladinih institucija bilo kog nivoa, jer one imaju mehanizme i načine kako da se koliko-toliko zaštite”, kazao je on, dodavši da su upravo zbog toga ove inicijative važne, zato što pomažu i slabije zaštićenim grupama da povećaju svoju cyber sigurnost.\nDenis Turkanović, šef CERT-a Republike Srpske pri Ministarstvu za naučni i tehnološki razvoj, visoko obrazovanje i informaciono društvo, rekao je da je CERT RS-a 2011. uspostavljen zakonom, a da je 2015. godine postao potpuno operativan.\nOn je kazao da su tokom prethodne dvije godine uspostavili Sigurnosno-operativni centar (SOC), čiji je zadatak da obezbijedi nesmetan automatizovani nadzor nad informacionom sigurnošću ključne infrastrukture sistema elektronske uprave RS-a.\n“U toku prošle godine i nakon uspostavljanja SOC-a i njegove potpune operacionalizacije, mi smo imali 766 prijava različitih sumnjivih ponašanja, odnosno incidenata. Rekao bih da je riječ o vrlo moćnim rješenjima koja mi primjenjujemo, odnosno koristimo i rješenja koja nam omogućavaju da u svako doba dana ili noći znamo kakav je nivo bezbjednosti”, naveo je Turkanović.\nGovoreći o aktuelnom stanju u vezi sa razvojem CERT-ova u BiH, Mladen Mrkaja, pomoćnik ministra u Ministarstvu sigurnosti BiH, istaknuo je da sve relevantne preporuke Evropske unije (EU) govore da svaka država treba da ima što više CERT-ova te da svaki sektor treba da bude pokriven svojim CERT-om.\n“Što se tiče uspostavljanja CERT-a u Ministarstvu bezbjednosti u institucijama BiH, nemamo nikakvih dodatnih pomaka – i dalje čekamo saglasnost Savjeta ministara”, kazao je Mrkaja.\nSlaven Goluža iz Ministarstva odbrane BiH je rekao da je ovo ministarstvo 2017. godine usvojilo Strategiju cyber sigurnosti, gdje su uspostavljeni određeni ciljevi za efikasan i održiv sistem cyber sigurnosti.\n“Kroz Akcijske planove i dokumente koji su proistekli iz Strategije uspostavljene su određene sigurnosne mjere kojima se postižu sigurnosni ciljevi koji su postavljeni”, kazao je Goluža, dodavši da trenutno uspostavljaju tim za odgovor na računalne incidente.\nKenan Osmanagić, iz Ministarstva transporta i komunikacija FBiH, rekao je da su oni već dugo vremena svjesni potrebe osnivanja CERT-a, ali da je bilo vrlo teško iskomunicirati sa drugim ministarstvima i donosiocima odluka kako bi shvatili potrebu njegovog osnivanja.\n“Postoji jedno veliko neznanje i nerazumijevanje svih tih aktera šta je CERT i zašto nam treba”, poručio je Osmanagić.


Ovo su konačne specifikacije za PlayStation VR - PLAY!\nOvo su konačne specifikacije za PlayStation VR\nSony je objavio video u kome predstavljaju finalne specifikacije za PlayStaion VR.\nOvaj uređaj koji će raditi zajedno sa PS4 u sebi sadrži 5.7″ OLED ekran, 1920xRGBx1080 rezoluciju, osvežavanje od 120Hz , vidljivost od oko 100 stepeni, acelerometar, žiroskop, 9 LED lampica koje služe za praćenje uređaja u prostoru, 3D audio, kao i HDMI i USB priključke.\nSony još uvek nije spreman da otkrije tačan datum izlaska i cenu, ali se u klipu prva polovina 2016 pominje kao datum izlaska. Mi smo uređaj imali prilike da testiramo na nedavno održanom Paris Game Week-u, a naše utiske možete pročitati u poslednjem izdanju PLAY Zine časopisa.\nRelated Items:PlayStation, PlayStation VR


Beta 11. aprila 2018. 17:10\nOdbor Pokreta slobodnih gradjana (PSG) za saobraćaj je danas pozvao državne organe da objave ugovor o koncesiji za beogradski aerodrom „Nikola Tesla“ sa francuskom kompanijom „Vansi“, da bi se otklonile nedoumice.\nPokret je u saopštenju naveo da je još 7. februara poslaot zahtev nadležnim organima da dostave ugovor, ali odgovor nije stigao.\n„Ugovor o koncesiji za aerodrom u Zagrebu objavljen je dva dana nakon uplate prve rate koncesije“, naveo je PSG i upitao zašto gradjani Srbije treba da nagadjaju šta piše u ugovorima koje vlast potpisuje u njihovo ime.\nPSG je ocenio da nije potrebna i da nije opravdana koncesija za aerodrom „Nikola Tesla“.\n„Državne vlasti su aerodrom ‘Nikola Tesla’ dale pod koncesiju jer nisu sposobni da ga razvijaju i njime upravljaju, a sada preuzimaju aerodrom ‘Konstantin Veliki’ u Nišu koji je ostvario ogroman rast kako bi upravljale bolje od sadašnjeg menadžmenta, što je samo po sebi kontradiktorno i izaziva sumnju“, ocenio je Pokret.\nPSG smatgra da sumnju budi i izjava predsednika Srbije Aleksandra Vučića da se „niški aerodrom razvijao na štetu beogradskog“.\n„Ako u ugovoru o koncesiji ili bilo kojem drugom ugovoru o javno-privatnom partnerstvu nema nikakvih spornih stavki, ne postoji ni jedan razlog da javnost ne bude upoznata sa njima“, naveo je PSG.


"Preko 10 miliona evra pomoći za četiri opštine" - BIGportal.ba\n8 Maja, 2021 8 Maja, 2021 02667\nPredsjednik Srbije Aleksandar Vučić rekao je da će Srbija pomoći Republici Srpskoj.\n“Izdvojićemo više od 10-12 miliona evra pomoći za četiri male opštine u Republici Srpskoj, odnosno tri u Republici Srpskoj i jednu u Federaciji”, naveo je Vučić nakon sastanka sa načelnicima opština Kozarska Dubica, Kostajnica, Nevesinje i Drvar.\nKako je istakao, dio te pomoći će biti u kešu, a dio u projektima.\n“Na svaki način ćemo kao Srbija pomoći da ljudi mogu da žive bolje i da mogu da vide svoju budućnost na svojim ognjištima.\nZahvalan sam Republici Srpskoj što uvijek i bez sujete razgovaraju sa nama i što dovoljno mudro i pametno traže, ukoliko smo mi u mogućnosti da privučemo strane direktne investicije. Nama je lakše da kreiramo višak u budžetu”, ocijenio je Vučić.


Udarac Njemačkoj i Francuskoj: Irac na čelu eurozone – The PRESTIGE\nPaschal Donohoe biće novi predsjednik Eurogrupe, koju čine 19 ministara finansija eurozone zaduženih za pregovaranje o aspektima fiskalne politike u bloku.\nOdluka je objavljena u četvrtak veče i ona je udarac za Francusku i Njemačku, koje su dale podršku španskoj kandidatkinji Nadiji Calvino. Najviše zadužene zemlje u regiji – Grčka, Italija i Portugal – takođe su davale prednost španskoj ministrici.\n– Pritisak na fiskalno prilagođavanje vjerovatno će se nastaviti nakon što krene oporavak, što će stvoriti rizik da bi ranjivije južne ekonomije mogle biti prisiljene na novo pooštravanje u vrijeme kada njihove privrede još uvijek grcaju u problemima – izjavili su analitičari iz istraživačke firme Eurasia Group.\nPaschal Donohoe, koji će na novu funkciju stupiti u ponedjeljak, jasno je stavio do znanja da će eurozona morati raditi na obnovi fiskalnih ciljeva, prenosi portal Biznisinfo.ba.\nNaime, u martu je unutar eurozone dogovoreno da se ova pravila stave van snage kako bi zemlje imale fleksibilnost u trošenju i podržavanju vlastitih ekonomija u vrijeme koronavirusne krize.\nU razgovoru sa CNBC-om prošle sedmice, Donohoe je rekao da ponovna uspostava fiskalnih ciljeva neće doći odmah, te da je regija morala pratiti dešavanja i prilagoditi se situaciji.\nIrski ministar finansija opisao je sebe kao “graditelja mosta”, koji će nastojati okupiti fiskalno konzervativne nacije, poput Nizozemske i Austrije, zajedno sa onima koje imaju labaviji pristup javnim finansijama.\nAustrija izdala 100-godišnju obveznicu\nPala industrijska proizvodnja u eurozoni u septembru\nČesi imaju iracionalan strah od eura\nEurozona bi naprijed, ali evo šta najviše koči\nEurostat: Godišnja inflacija u eurozoni 1,8 odsto


Veća ovlašćenja Odboru za informisanje | NDNV\nVeća ovlašćenja Odboru za informisanje\nNa današnjoj vanrednoj sednici Skupština Srbije raspravljaće o Predlogu izmenama Zakona o radiodifuziji, koje se sv…\n18. Aug 2004\nNa današnjoj vanrednoj sednici Skupština Srbije raspravljaće o Predlogu izmenama Zakona o radiodifuziji, koje se svode na to da kandidate za tri mesta u Savetu republičke radiodifuzne agencije predlaže skupštinski Odbor za kulturu i informisanje umesto parlamenta, odnosno republičke i pokrajinske vlade. Izborom novih članova prestaje mandat sadašnjim članovima Radiodifuznog saveta, ali izmene Zakona ne osporavaju mogućnost da neki od sadašnjih članova budu ponovo izabrani. Tri člana bi se birala sa liste od šest kandidata. Skupština Vojvodine ostaće predlagač člana Saveta, kao i ostali predlagači koji utvrđuju listu od po dva kandidata dogovorom.\nSkupština će birati i članove Republičkog odbora za rešavanje o sukobu interesa sa liste koju je podnela Srpska akademija nauka i umetnosti. Republički odbor broji devet članova, od kojih tri bira Vrhovni sud Srbije, jednog Advokatska komora Srbije, a preostalih pet bira Skupština među 10 kandidata koje je predložila SANU.\nKandidati SANU su: akademik Vasilije Krestić, dopisni članovi Borislav Jovanović, Bogdan Đuričić, Vojislav Stanovčić i Nikola Janković. SANU je predložila i Draganu Radojčić, direktora Etnografskog instituta Akademije, Draganu Uskoković, direktora Instituta tehničkih nauka, Ljubinka Radenkovića, direktora Balkanološkog instituta i Ivana Draganića, penzionisanog naučnika iz oblasti fizičke hemije.\nVrhovni sud Srbije, koji bira tri člana među pravnicima koji nisu advokati, sudije ili javni tužioci, odlučio je da to budu penzionisane sudije Dušan Maričić i Milovan Dedijer, kao i Branko Lubarda, profesor na Pravnom fakultetu. Advokatska komora Srbije odlučila je da član odbora bude Slobodan Beljanski, predsednik Advokatske komore Vojvodine. Beljanski je bio predsednik vladinog Saveta za borbu protiv korupcije, ali je 2002. godine podneo ostavku na članstvo u Savetu.\nNa dnevnom redu sednice je i izbor i imenovanje predsednika i članova organa i tela utvrđenih zakonom, i to Predlog odluke o izboru predsednika i članova Komisije za hartije od vrednosti i Predlog odluke o imenovanju predsednika i članova Odbora za obnovu i razvoj Sremskih Karlovaca.\nPredviđen je i pretres predloga izmena Zakona o finansijskom lizingu i o založnom pravu na pokretnim stvarima upisanim u registar. Suština izmena oba zakona je da se Vladi daje pravo da sama bliže uređuje način vođenja registra (registra zaloge), upis podataka iz ugovora o lizingu (upis založnih prava i drugih podataka u registar zaloge), davanje podataka, kao i oblik i sadržinu zahteva za upis u registar (registar zaloge) i zahteva za davanje podataka iz tog registra. Ovom, gotovo istovetnom, odredbom dopunjuju se oba zakonska predloga. Izmenama zakona predviđeno je, takođe, da poslove finansijskog lizinga, odnosno registra zaloge, privremeno obavlja Narodna banka Srbije sve dok za taj posao ne bude određena posebna za to nadležna organizacija. Izuzetno, NBS će poslove vođenja registra (zaloge) do 31. decembra, obavljati u jednoj jedinici registra ( registra zaloge) u Beogradu.\nKada bude određena organizacija koja će obavljati te poslove, ona će preuzeti dokumentaciju, opremu, sredstva za rad, arhivu, zaposlene i deo informacionog sistema NBS, koji se koriste za obavljanje poslova vođenja registra (registra zaloge). Sredstva potrebna za obavljanje poslova vođenja registra, u oba slučaja, biće obezbeđena iz republičkog budžeta, donacija, priloga i sponzorstava domaćih i stranih pravnih i fizičkih lica i drugih izvora finansiranja.\nDodeljene nagrade pobednicima konkursa Betina fotografija godine


Trening i obrazovanje zaposlenih 2 - Seminarski Diplomski Radovi\nGotovi Seminarski Diplomski Maturalni Master ili Magistarski / Obrazovanje / Maturski radovi / Trening i obrazovanje zaposlenih 2\nTrening i obrazovanje zaposlenih 2\nTrening i obrazovanje zaposlenih su termini koji se koriste odnedavno u našem jeziku. U vreme SOURa, OOURa i ostalih oblika organizacija udruženog rada, ova oblast je bila u domenu kadrovske službe i svodila se na to da referent pred penzijom nekoliko dana upućuje svog naslednika u posao, odnosno, da novoprimljeni radnik od kolega vremenom nauči šta treba da radi. Danas, „trening“ više nije rezervisan samo za sportiste, već se odnosi na edukaciju postojećih ili budućih radnika u cilju postizanja maksimalne efikasnosti poslovanja. Na taj način, izbegava se eventualno povređivanje radnika, oštećivanje imovine, ali i skraćuje period uhodavanja i učenja u kojem je zaposleni daleko manje efikasan i efektivan u odnosu na starije, iskusnije kolege.\nDanas je kadrovsko osposobljavanje organizacije jedan od najvažnijih oblika upravljanja i razvoja ljudskih resursa, ili, popularnije rečeno, menadžmenta ljudskih resursa. U svetu kojem težimo da se približimo znanje je postalo najvažniji ekonomski činilac: ono je glavni sastojak onoga što se kupuje ili prodaje i osnovni resurs sa kojim ljudi rade. Suočene sa stalnim promenama i nepredvidljivim poslovnim ambijentom, sve veći broj kompanija u svetu uvida da njihov najveći kapital nisu njihove nepokretnosti ili novac koji imaju u banci, već znanja, veštine i sposobnosti koje poseduju njihovi zaposleni.\n1.1\tRazvijanje ljudskih resursa kroz trening i obrazovanje zaposlenih\t2\n1.2\tUslovi za kvalitetan trening i obrazovanje\t2\n1.3\tMotivacija za obrazovanje zaposlenih\t3\n1.4\tMesto organizacije u procesu obrazovanja zaposlenih\t4\n1.5\tOsnovne pretpostavke kvalitetnog obrazovanja zaposlenih\t5\n1.6\tOrganizaciono učenje i obrazovanje\t6\nJezičko obrazovanje u Sandžaku derrick 0 1,159 11-10-2013 02:52 PM\nPsihološka priprema karatista - autogeni trening - maturski Maja 0 2,393 21-03-2012 04:00 PM\nGotovi seminarski radovi OBRAZOVANJE Maja 0 4,943 11-03-2012 09:17 PM\nTrening za razvoj agilnosti,brzine i ekspolzivne snage u fudbalu-diplomski rad Dzemala 0 3,283 25-06-2010 03:31 PM\nDoživotno obrazovanje VS1 0 3,973 02-06-2010 09:09 AM


Rekordni podaci - Tesla nadmašila očekivanja\nIzvor: B92, 03.Okt.2020, 09:50\nProizvođač električnih automobila Tesla isporučio je gotovo 140.000 automobila u trećem tromesečju, nadmašivši očekivanja.\nProizvođač električnih automobila brzo se oporavlja od loše prodaje tokom ograničenja povezanih s pandemijom. Za treće tromesečje američka grupa objavila je rekordne podatke o isporuci kupcima 139.300 automobila između juna i kraja septembra. To je bilo 44 posto više nego pre godinu dana.\nTesla je premašio očekivanja analitičara, >> Pročitaj celu vest na sajtu B92 << koji su konsenzusom računali sa 137.000 vozila, prenosi Indikator.\nPrethodni tromesečni rekord iznosio je 112.000 u poslednjem tromesečju 2019. godine, na što pandemija još nije uticala.\nU prvih devet meseci Tesla je isporučila 318.000 vozila, iako je fabrika u Fremontu u Kaliforniji morala da se zatvori zbog pandemije.\nTesla je u januaru postavila cilj da ove godine proda više od pola miliona vozila. To bi bio porast za više od trećine u odnosu na prethodnu godinu.\nAli, to takođe znači da se u poslednja tri meseca u godini mora predati više od 200.000 automobila.\nGrupa je u izveštajnom razdoblju zproizvela 145.036 električnih automobila. Dobrih 128.000 otpada na kompaktnije Model 3 i Model Y, a novih 17.000 na veći Model S i Model X.\nŠef grupe Elon Musk rekao je u septembru da želi poveća proizvodnju na 20 miliona automobila godišnje u roku od deset godina. To bi bilo otprilike dvostruko više od Folksvagena , najveće svetske automobilske kompanije po prodaji.\nPodaci o finansijskom položaju uslediće tek kasnije uz godišnji izveštaj. Tesla je ostvario dobit četiri tromesečja zaredom, prvi put otkako je kompanija osnovana 2003. godine.\nU narednoj godini, prva fabrika Tesle u Evropi trebalo bi da započne proizvodnju u okolini Berlina. Ovde će se u budućnosti proizvoditi više od pola miliona automobila godišnje.\nBlic: PRODAJA TESLE NADMAŠILA OČEKIVANJA Cilj za 2020. pola miliona vozila


Borbena dejstva u Topličkom ustanku - Grad Prokuplje\nUdruženje rezervnih vojnih starešina Prokuplja za članove i predstavnike boračkih organizacija organizovalo je predavanje na temu “Borbena dejstva ustanika tokom Topličkog ustanka”.\nO pripremama i borbama tokom ustanka govorio je predsednik udruženja Sandre Petkoski koji je naglasio da se još u septembru 1916. godine počelo organizovano da radi na podizanju oružanog otpora protiv okupatora u Toplici.\n– Toplički ustanak u Prvom svetkom ratu bio je jedini u okupiranoj Evropi. Veliko nezadovoljstvo naroda i zločini primorali su narod da se oružanom borbom u februaru 1917. godine suprostavi zlodelima okupatora. Centar ustanka bio je u Toplici,a borbe su se proširile u Jablanici,Pustoj Reci,Ibarskoj dolini sve do Rudnika i Ozrena na istoku,rekao je Petkoski i dodao da Topličani nisu žalili svoje živote za slobodu.\nOn je posebno podvukao značaj mnogobrojnih manifestacija posvećenih obeležavanju stogodišnjice Topličkog ustanka u Prokuplju koje su održane tokom februara.\n-Kroz održane manifestacije mladi naraštaji su se detaljnije upoznali za uzrocima i posledicama Topličkog ustanka,zločinima okupatora,borbenim dejstvima i istorijskom značaju ovog događaja,ne samo za Toplicu,nego za celu Srbiju,napomenuo je predsednik udruženja.


Apatinci rade punom parom i merkaju baraž - www.025.rs\nwww.025.rs / APATIN / SPORT / Apatinci rade punom parom i merkaju baraž\nPrvotimci apatinske Mladosti započeli su pripreme za nastavak takmičenja u Vojvođanskoj ligi Sever. Mladi trener Apatinaca Aleksandar Kesić na raspolaganju ima skoro sve igrače koji su bili okosnica tima i koji su uspeli prvi deo da okončaju na trećem mestu na tabeli sa 30 bodova, jedan manje od drugoplasiranog ČSK Pivara iz Čelareva. Ta druga pozicija na tabeli, koja otvara mogućnost za baraž i popunu Srpske lige, biće aktuelna za nekoliko ekipa, jer stiče se utisak da je titula prvaka rešena i da će biti vlasništvo Sloge iz Čonoplje koja ima čak 11 bodova više od drugog na tabeli.\nKesić, koji je svojevremeno kao superligaški i reprezentativni golman sarađivao sa mnogim vrhunskim trenerima pripremio je svoj plan rada i pokušaće da ga na najbolji mogući način sprovede u delo. Trenutno se testiraju mogućnosti svakog pojedinca, a od ponedeljka kreće rad na svim segmentima i pripreme za prijateljske utakmice.\n-Radićemo svo vreme na našem stadionu gde imamo idealne uslove za realizaciju zacrtanog programa rada. Nadamo se da će nas poslužiti dobri vremenski uslovi i da ćemo izbeći povrede. Ostali smo skoro svi na okupu i sada imamo jedan izvestan period iza sebe, tako da znamo šta su nam mogućnosti, napominje mladi strateg Mladosti Aleksandar Kesić.\nDrugo mesto na tabeli i baraž za Srpsku ligu otvara mogućnost velikih borbi\nnekoliko timova među kojima će sigurno biti i Mladost.\n-Mi imamo naš jasan plan i koncepciju igre i rada. U svaku utakmicu ulazimo sa željom da ostvarimo pobedu i od toga ne odustajemo. Tako ćemo se pripremati za start prolećnog dela, koji je uvek mnogo teži nego jesen, pa ukoliko želimo da ostanemo u krugu timova sa ambicijama za baraž, moramo se dobro pripremiti i motivisati, kaže Kesić i naglašava da će tokom priprema imati pet kontrolnih susreta a prvi je već 1. februara kada im u goste dolazi Borac iz Bobote.\nTags: apatinci, merkanje baraža, nastavak takmičenja\n(VIDEO) U Somboru dodeljeno 40 stanova izbeglim licima


Početak/Društvo/Sa juga Srbije mesečno 82 miliona dinara za RTS\nIstraživanje pod nazivom „Šta gradjani juga Srbije za svoj novac dobijaju od RTS-a pokazalo je da svakog meseca sa juga Srbije u RTS „ode“ oko 82,5 miliona dinara, a pri tom gotovo 40 odsto anketiranih gradjana sa juga Srbije smatra da Radio-televizija Srbije (RTS) nedovoljno izveštava o temama van Beograda, dok 16,7 odsto ispitanika smatra da na javnom servisu teme van prestonice potpuno zapostavljene.\nIstraživanje je takodje pokazalo da 42,8 odsto ispitanika smatra da je jug nedovoljno vidljiv na RTS-u, a 18,4 odsto da je potpuno nevidljiv.\nIstraživanjem je bilo obuhvaćeno nešto više od 1.000 gradjana iz četiri okruga sa područja juga Srbije, a realizovali su ga Media i reform centar Niš, u saradnji sa Centrom za medijska istraživanja Filozofskog fakulteta u Nišu i Nacionalnom koalicijom za decentralizaciju.\nAutor te publikacije profesor Filozofskog fakulteta u Nišu Zoran Jovanović rekao je da su gradjani u velikom broju iskazali nezadovoljstvo načinom na koji RTS izveštava o jugu Srbije, i to ne samo brojem izveštaja nego i kvalitetom izveštaja.\n„Trenutna situacija je prilično nepovoljna. Mi imamo ovde veoma kvalitetne ljude koji rade profesionalno, imamo ih i u lokalnim medijima i na univerzitetu, i gotovo niko od njih nije uključen u rad RTS-a“, izjavio je Jovanović na tribini „Šta južnjaci dobijaju od RTS-a“.\nJovanović je rekao da je preporuka istraživanja da se ljudi juga Srbije uključe u rad, odnosno tela RTS-a, da se organizuju tribine i javno iznose činjenice o radu nacionalnog javnog servisa.\nMladen Jovanović iz Nacionalne koalicije za decentralizaciju rekao je da su ta koalicija i Media i reform centar predstavili preporuke RTS-u, a da su predstavnici te medijske kuće kazali da su svesni problema i željni da preuzmu odgovarajuće mere.\nNadamo se, dodao je Jovanović, da će te mere preduzeti što pre jer se o tom problemu govori unazad 10 godina.\n„Ključni problem je što gradjani u Srbiji i uopšte ljudi koji gledaju RTS, ne znaju šta se dešava u Srbiji van Beograda. Nišlija nema način da sazna šta se dešava u Kragujevcu, Novom Pazaru ili Užicu“, istakao je Jovanović.\nČlanica Programskog saveta RTS-a Jovanka Todorović kazala je na tribini da se radi dosta na pronalaženju rešenja za uočene probleme i da smatra da je Programski savet na pragu rešenja.\n„Jedno od rešenja je da se iskoriste sve prednosti digitalizacije i da se, primera radi, dok se emituje Beogradska hronika u istom terminu emituju i neke druge vesti“, izjavila je Todorović.\nMedia i reform centar RTS Tribina


Jasmina Usainović - Institut za evropske poslove Institut za evropske poslove\nLjudska prava su jedna od najvažnijih stavki Ustava Republike Srbije, kao i predmet ustavnog regulisanja gotovo svih država sveta. Međutim, uprkos ustavnim i savremenim zakonskim odredbama, prava određenih kategorija ljudi nisu u dovoljnoj meri ostvarena. Osobe s invaliditetom su jedna od marginalizovanih grupa u Republici Srbiji, čija su prava često zanemarena, i kojima nije omogućeno da ih u dovoljnoj meri ostvaruju, a zadovoljavanje osnovnih potreba je često otežano raznim preprekama. Problemi sa kojima se suočavaju osobe s invaliditetom, u Srbiji, su sledeći: problemi zbog neprilagođenosti objekata, problemi u procesu obrazovanja, diskriminacija prilikom zaposlenja, kao i problemi u zdravstvenoj zaštiti. Pored ovoga, osobe s invaliditetom se svakodnevno suočavaju sa drugim socijalnim i fizickim barijerama, kao što su predrasude i stavovi prema invalidnosti, i nepristupačnost informacija.\nPrema Zakonu o profesionalnoj rehabilitaciji i zapošljavanju osoba sa invaliditetom, koji je stupio na snagu 2009. godine, u Republici Srbiji, osoba sa invaliditetom je lice sa trajnim posledicama telesnog, senzornog, mentalnog ili duševnog oštećenja ili bolesti koje se ne mogu otkloniti lečenjem ili medicinskom rehabilitacijom, a koje se suočava sa društvenim ili drugim ograničenjima da se pod ravnopravnim uslovima uključi na tržiste rada. Kada je reč o zapošljavanju, prema ovom Zakonu, osobe sa invaliditetom se zapošljavaju pod opštim ili posebnim uslovima koji podrazumevaju prilagođavanje prostora, sredstava za rad, radnih zadataka i slično, za šta poslodavac može da ostvari pravo na refundaciju primerenih troškova. U slučaju da poslodavac ne zaposli osobu sa invaliditetom, sledi mu novčana kazna. Međutim, i pored zakonskih odredbi, lica sa invaliditetom se suočavaju problemima odnosno diskriminacijom prilikom zapošljavanja, jer mnogi poslodaci odbijaju da ih zaposle, pritom nemajući adekvatne razloge za to, već uglavnom samo jer su u pitanju osobe sa invaliditetom.\nKada se radi o pristupačnosti, najčešći je problem stambenih zgrada, zgrada od javnog interesa, saobraćajnica i javnih površina i prevoza. Oni nisu prilagođeni za prilaz osoba sa invaliditetom, te one moraju u svakom trenutku da imaju pored sebe nekog ko će im u, na prvi pogled, svakodnevnim i lakim poslovima biti tu da im pruži pomoć.\nNaredni veliki problem, koji osobe sa invaliditetom ponajviše ističu jeste problem u sistemu obrazovanja, gde se pre svega misli na neprilagođenost udžbenika: retke su situacije da su udžbenici izrađeni Brajevim pismom, dok se izrada audio uđžbenika ne preporučuje zbog mogućnosti kršenja autorskih prava. Pored navedenog problem, problemi u obrazovanju jesu i nedostatak servisa podrške odnosno tumača za znakovni jezik, kao i činjenica da postoji diskriminacija prilikom upisa u neke škole i da samim tim često ne postoji alternativa specijalnom obrazovanju, čime se krši izuzetno važan princip slobode izbora svakog čoveka.\nNaredni problem koji se ističe jeste zdravstvena zaštita. Kod prava na medicinska pomagala i rehabilitaciju, problem se sastoji u nemogućnosti odlaska na banjsko lečenje, poteškoćama prilikom ostvarivanja prava na ortopedska pomagala zbog procedura koje su komplikovane, kao i nepristupačnosti sanitetskog prevoza i terapijske opreme.\nOve oblasti uređene su Zakonom, ali s obzirom da se Zakon i postupanje u praksi razilaze, dalji postupci u cilju promene situacije mogli bi ići u dva pravca: dalja razrada Zakona kojim se uređuje ova oblast putem pooštrenja mera koje se trebaju primeniti, veća kontrola njihove primene i pooštrene sankcije u slucaju nepoštovanja odredbi Zakona, mogle bi doprineti pozitivnoj promeni situacije u kojoj se nalaze osobe sa invaliditetom. U slučaju zapošljavanja, s obzirom da je ova oblast regulisana zakonom ali se on u najvećoj meri ne poštuje, veći nadzor nad poštovanjem i primenom zakonskih odredbi, bi doprineo većoj svesti i opreznosti poslodavaca. U okviru istog smera, veliku ulogu imaju mediji, koji kao glavni prenosioci informacija i obaveštavaoci naroda, mogu svojim pozitivnim odnosom prema ovoj situaciji dosta da doprinesu. Drugi pravac bi, s obzirom da se osobe s invaliditetom svakodnevno suočavaju s predrasudama u odnosima s drugim ljudima, trebao biti njihova drustvena inkluzija, odnosno obrazovanje društva o situaciji, pravima osoba s invaliditetom i njihovim mogućnostima, jer sam zakonski okvir, nije dovoljan ukoliko osobe s invaliditetom nisu prihvaćene, integrisane u društvo.U edukaciji bi se pre svega trebalo krenuti od uticaja na najmlađe. Ovde je akcenat na osnovnim i srednjim školama, kako se deca s invaliditetom ne bi suočavala jos u ranom periodu sa predrasudama i osetili se drugačijim, u negativnom smislu. Pedagozi i ucitelji ovde imaju najvažniju ulogu, jer su oni u neposrednom i svakodnevnom kontaktu sa decom. Drugi korak bio bi uvođenje u nastavu neobaveznog predmeta koji bi za cilj imao upoznavanje dece s marginalizovanim grupama, njihovim pravima i njihovom ravnopravnom statusu.\nDalje, edukacija odraslih je od podjednake važnosti jer se ljudi s invaliditetom svakodnevno suočavaju s diskriminacijom, o čemu govori i slucaj slabovide Vesne Nestorović iz Beograda, koja je zajedno sa svojim dresiranim psom vodičem dva puta, u roku od 24 sata, decembra 2015.godine, bila izbačena iz gradskog prevoza, zbog nerazumevanja vozača odnosno insistiranja da zajedno sa psom napusti javno vozilo.\nFirme i njihovi rukovodioci imaju ključnu ulogu kada je u pitanju edukacija njihovih zaposlenih, te bi organizovanje besplatnih edukacija i seminara na temu inkluzije osoba sa invaliditetom, u okviru firmi, doprinelo boljem razumevaju zaposlenih i njihovom boljem odnosu prema osobama sa invaliditetom i dalje njihovim uticajem sa svoje bliže okruženje.\nDelovanje na širem nivou podrazumeva veću pomoć države u vidu odvajanja veće količine novčanih sredstava, te treći decembar, kao Dan osoba sa invaliditetom treba biti bolje iskorišćen u cilju njegovog korišćenja kao načina za edukaciju ljudi odnosno upoznavanje sa celokupnom situacijom.\nU Republici Srbiji ima blizu 800 000 ljudi s invaliditetom, koji žive u klimi diskriminacije, predrasuda, neznanja, sa nezadovoljenim elementarnim potrebama, od kojih se u najtežoj situaciji nalaze žene, koje se suočavaju s dvostrukom diskriminacijom. Na ovom problemu se mora raditi jer je ovo pitanje ljudskih prava, koje stoji kao najvažnije u Ustavu i koje sve demokratske države stavljaju na najvisi nivo.


Skupština slobodne Srbije pozdravlja odluku AKS da obustavi rad\nSkupština slobodne Srbije podržava odluku Advokatske komore Srbije da obustavi rad u državi u kojoj predsednik republike, ministar policije i predsednik Odbora za pravosuđe Skupštine Srbije vrše pritisak na mnoge sudije i tužioce, kao i na policajce, samo zato što ne prihvataju ...\nDva dana obustave rada advokata\nUpravni odbor Advokatske komore Srbije (AKS) izglasao je dvodnevnu obustavu rada advokata 20. i 21. oktobra, objavljeno je na Tviter nalogu Komore. Obustavu rada predložila je predsednica AKS Jasmina Milutinović, a daljih informacija nema.\nBivši predsednik Advokatske komore Srbije (AKS) Viktor Gostiljac izjavio je danas da u potpunosti podržava odluku Upravnog odbora AKS o obustavi rada 20. i 21. oktobra. Upravni odbor AKS izglasao je danas, na predlog nove predsednice AKS Jasmine Milutinović, dvodnevnu obustavu ...\nUpravni odbor Advokatske komore Srbije (AKS) izglasao je dvodnevnu obustavu rada advokata, 20. i 21. oktobra. Obustavu rada predložila je predsednica AKS Jasmina Milutinović, objavljeno je na zvaničnom nalogu komore na Tviteru.\nAdvokati su danas blokirali saobraćaj u Dečanskoj ulici u Beogradu protestujući zbog promene stava Visokog kasacionog suda prema bankarskim sporovima. Ovo je 4. po redu protest zbog promene stava. Takođe, upravni odbor Advokatske komore srbije izglasao je dvodnevnu obustavu rada ...\nAdvokati Srbije okupili su se u centru Beograda, ispred sedišta Advokatske komore Srbije, gde se održala sednica Upravnog odbora na kojoj se razmatrala obustava rada zbog stava Vrhovnog kasacionog suda o bankarskim postupcima u obračunima naknada za kredite građanima.\nAdbvokati Srbije održali su protest u centru Beograda, ispred sedišta Advokatske komore Srbije, zbog istih razloga zbog kojih su i u prethodnom periodu protestovali - zbog stava VKS o naplati troškova obrade kredita i osiguranja. Saobraćaj u Dečanskoj ulici je bio blokiran.\nAdvokati blokirali saobraćaj u Dečanskoj ulici protestujući zobg promene stava VKS\nAdvokati Srbije blokirali su danas saobraćaj u Dečanskoj ulici u Beogradu protestujući protiv, kako navode, „čudne promene stava Visokog kasacionog suda prema bankarskim sporovima“, a koja ide u prilog bankama i protiv je građana.\nAdvokati od Vrhovnog kasacionog suda traže da povuče stav prema kojem banke mogu da naplaćuju troškove obrade kredita, a da pri tom nisu u obavezi da te troškove dokažu niti navedu njihovu ...\nFOTO Advokati ponovo na protestu, poručuju: „Obustava i tačka“\nAdvokati Srbije blokirali su danas saobraćaj u Dečanskoj ulici u Beogradu protestujući protiv, kako navode, "čudne promene stava Visokog kasacionog suda prema bankarskim sporovima". Prema njihovim rečima, te odluke idu u prilog bankama i protiv su građana.\nAdvokati obustavljaju rad 20. i 21. oktobra\nUpravni odbor Advokatske komore Srbije izglasao je dvodnevnu obustavu rada advokata, 20. i 21. oktobra. Obustavu rada predložila je predsednica AKS Jasmina Milutinović, objavljeno je na zvaničnom nalogu komore na Tviteru. Milutinović je na položaj predsednice AKS stupila 25.\nUpravni odbor Advokatske komore Srbije (AKS) izglasao je dvodnevnu obustavu rada advokata, 20. i 21. oktobra. Obustavu rada predložila je predsednica AKS Jasmina Milutinović, objavljeno je na zvaničnom nalogu komore na Tviteru, prenosi Beta.\nUpravni Adbor Advokatske komore Srbija (AKS) doneo je odluku o dvodnevnoj obustavi rada svih advokata u Srbiji iz protesta prema stavovima Građanskog odeljenja Vrhovnog kasacionog suda o naplati troškova obrade kredita, koje smatra spornim, navodi Tanjug.\nDvodnevna obustava rada svih advokata u Srbiji je iz protesta prema stavovima Građanskog odeljenja Vrhovnog kasacionog suda o naplati troškova obrade kredita, koje smatra spornim Upravni Odbor Advokatske komore Srbija (AKS) doneo je odluku o dvodnevnoj obustavi rada svih ...\nPredsednica AKS: Tražićemo dodatno obrazloženje stava VKS\nPredsednica Advokatske komore Srbije (AKS) Jasmina Milutinović izjavila je da će AKS, na njen predlog, zatražiti dodatno obrazloženje stava Vrhovnog kasacionog suda (VKS) o naplati troškova obrade bankarskih kredita jer je postojeće obrazloženje kontradiktorno.


1. marta 2020. – GRAD Kruševac\nNaslovna » 2020 » mart » 01\nArhiva po danima: 1. marta 2020.\n1. marta 2020.\tKomentari su isključeni na Uz brojne nedaće sama podiže četvoro dece, veruje da će uspeti! 248 Pregleda\nJelena Marković (24) je, iako je veoma mlada, samohrana majka četvoro dece. Njen muž je preminuo 2017. godine, nepunih mesec dana nakon rođenja najmlađe Dunje, a Jelena je ostala sama sa decom. U njihovoj porodici su najstariji blizanci, Milica i Veljko, koji u aprilu pune šest godina, Nikolina ima četiri i po, a mala Dunja dve i po godinePorodica preživljava ...\n1. marta 2020.\tKomentari su isključeni na Klik ipak bolji od Napredak Juniora u košarkaškom derbiju 79 Pregleda\nU Arilju odigran derbi prvenstva Regionalne lige Zapad. Posle velike borbe i izuzetne utakmice, lider Klik osvojio je bodove protiv Napredak Juniora (79:78)Utakmica 19. kola Prve regionalne košarka lige Zapad opravdano je ponela epiten najvažnije u ovom prvenstvu. Napredak je otišao na noge lideru i ekipi koja je 18 prethodnih utakmica završila bez poraza, spremnoj da nastavi svoj neverovatni pobednički ...\n1. marta 2020.\tKomentari su isključeni na Između prošlosti i sadašnjosti: Napredak pred ambisom? 148 Pregleda\nNajuspešnija generacija FK Napredak je 1. maja 1976. godine pobedom nad Radničkim u Pirotu obezbedila plasman u Prvu saveznu Ligu, igrala u Kupu UEFA i Rapan kupu. Početak ovog dela šampionata, međutim, za Napredak je, čini se, korak ka ambisu. Poslednji poraz od Radnika iz Surdulice razljutio je i navijače, pa je jedan od njih, nakon utakmice, demonstrativno pocepao sezonsku ...\n1. marta 2020.\tKomentari su isključeni na U apotekama maski nema “ni za lek” 435 Pregleda\n3. decembra 2020., 21:06


Nezavisna studija dokazala: Majdanski masakr izveli sadašnji političari Ukrajine i tajne službe Zapada | WebTribune\nHome SPEKTAR Nezavisna studija dokazala: Majdanski masakr izveli sadašnji političari Ukrajine i tajne službe Zapada\nIstraživanje sprovedeno na Univerzitetu u Otavi o „Majdanskom masakru“ iz februara 2014. godine je pokazalo da su desničarske paravojne grupe i političke partije na njihovoj strani organizovale ubijanje demonstranata i da to nije učinila policija bivše ukrajinske vlade kao što tvrde trenutna ukrajinska vlast i zapadni mediji, navodi “Sputnik”.\nOva studija je dokazala da su masakr izazvale opozicione grupe uz podršku Zapada.\nIvan Kačanovski, profesor političkih nauka na Univerzitetu u Otavi, proučavao je izveštaje svedoka, procenjene balističke putanje, transkripte bezbednosnih snaga, 5.000 fotografija i 1.500 snimaka.\n„Akademskom istragom se došlo do zaključka da je masakr bio operacija pod lažnom zastavom koja je unapred osmišljena i sprovedena s ciljem zbacivanja vlasti“, napisao je Kačanovski u svojoj studiji.\n„Otkriveni su brojni dokazi koji upućuju na umešanost desničarskih organizacija, naročito Desnog sektora i Svobode, ali i oligarhijskih partija poput Otadžbine. Skriveni strelci su uočeni na najmanje 20 lokacija na Majdanu“, naveo je on.\nSmrt 49 demonstranata 20. februara se pripisuje specijalnim policijskim snagama prethodne ukrajinske vlasti na čelu sa predsednikom Viktorom Janukovičem i navodi se da su policijske snage počele da pucaju na demonstrante po Janukovičevim naređenjima.\nMeđutim, Kačanovski tvrdi da izveštaj generalnog tužioca Ukrajine da su policijske snage ubile 49 demonstranata nije tačan.\nUbistva su se dogodila u trenutku kada je Janukovičeva vlast pregovarala sa opozicionim grupama kako bi pronašla političko rešenje krize, a ubrzo je usledio i oružani prevrat kojim je svrgnut predsednik.\n„Vlada koja je preuzela vlast je iskoristila Majdanski masakr kao izvor svoje legitimnosti.\nUbijeni demonstranti su posthumno nagrađeni titulom „Heroj Ukrajine“ od strane predsednika Petra Porošenka, a vlada je označila 20. februar kao dan sećanja na pale demonstrante“, rekao je Kačanovski.\nAkademik navodi da su zapadni mediji uzeli sve što je navedeno zdravo za gotovo, kao i da su predstavili proteste na Majdanu kao „demokratsku i miroljubivu revoluciju“.\n„Izveštaj Međunarodnog savetničkog panela koji je postavio Savet Evrope, predstavio je u 2015. godini dokaze da se istraga o masakru na Majdanu otegla i da su tome doprineli ministarstvo unutrašnjih poslova i kancelarija generalnog tužioca.\nIzveštaj je otkrio da je zvanična istraga utvrdila da su strelci ubili najmanje tri demonstranta sa hotela Ukrajina pod kontrolom demonstranata ili sa Koncertne sale, dok je 10 demonstranata ubijeno od strane neidentifikovanih snajperista sa krovova“, naveo je Kačanovski.\nKačanovski je među nebrojenim pristrasnim izveštavanjima zapadnih medija pronašao i izveštaje nemačke TV stanice Monitor koji ukazuju da je bilo strelaca u hotelu Ukrajina kao i da je vlada izmanipulisala istragu o pucnjavi.\nOn je takođe pronašao izveštaje BBC-a i FAZ-a koji potvrđuju da je bilo oružanih demonstranata na Koncertnoj sali i da su oni pucali na policiju na Majdanu.\nKačanovski pominje i ozbiljne primere medijske manipulacije kao što je intervju BBC-a sa bivšim predsednikom Janukovičem, koji je pogrešno protumačen kao priznanje da je predsednik naredio svojim snagama da pucaju na demonstrante.


Radovi u centru grada - Rekonstrukcija vrelovoda na Trgu slobode, Pozorišnom trgu, u Kralja Aleksandra...\nRadovi na rekonstrukciji navedene deonice obavljaće se fazno\nNovosadska toplana u ponedeljak, 3. avgusta, počinje sa radovima na rekonstrukciji vrelovoda na Trgu slobode, Pozorišnom trgu, u Ulici Kralja Aleksandra i u delu Ulice Ilije Ognjanovića.\nRadovi na rekonstrukciji navedene deonice obavljaće se fazno i javnost će blagovremeno biti obaveštena o dinamici radova, odnosno daljim izmenama režima saobraćaja u ovom delu grada.\nU prvoj fazi izvođenja radova biće zabranjen saobraćaj u pešačkoj zoni na Trgu slobode i u Ulici Kralja Aleksandra.\nIz Toplane mole građane da imaju strpljenja i razumevanja za pomenute radove.\ncentar kralja aleksandra Novi Sad pozorišni trg radovi toplana trg slobode


Tekstovi o zaštiti, 17.03.2011, 09:48 AM\nOve godine navršava se 40 godina od pojave prvog kompjuterskog virusa Creeper. U čast četrdesetog rođendana kompjuterskog virusa, FortiGuard Laboratorija napravila je pregled najznačajnijh računarskih virusa tokom njihove duge istorije.\nCode Red je inficirao servere, iskorišćavajući ranjivost u Microsoft IIS serverima. Za manje od nedelju dana bilo je zaraženo 400000 servera, a početne stranice hostovanih sajtova su zamenjene stranicom sa porukom “Hacked by Chinese!”\nCode Red će ostati upamćen i po tome što je bio namenjen preplavljivanju veb sajta Bele Kuće internet saobraćajem sa zaraženih servera te on predstavlja prvi pokušaj takozvanog haktivizma koji danas nije neobična pojava.\nKao i Red Code i Sasser se širio bez bilo čije pomoći. Bila je dovoljna ranjivost u Windows-u što ga je činilo posebno virulentnim, a zaraženi sistemi su se isključivali svakih nekoliko minuta. To je bio prvi slučaj da su sistemi čije funkcionisanje nije bilo isključivo vezano za internet bili teško pogođeni nekim virusom. Više od milion sistema je zaraženo i oštećeno, satelitske komunikacije su bile u prekidu nekoliko sati, kompanija Delta Airlines je bila prinuđena da otkaže letove, britanska obalska straža se vratila štampanim mapama, a radiološko odeljenje jedne bolnice potpuno paralizovano virusom pa su pacijenti upućivani u službu hitne pomoći. Šteta koju je pričinio Sasser procenjena je na 18 milijardi dolara.\nMicrosoft je tada ponudio nagradu za onog ko otkrije identitet autora virusa za koga se kasnije ispostavilo da je student iz Nemačke. Epilog je bilo priznanje autora da je napravio virus kako bi pomogao svojoj majci da pronađe posao u oblasti kompjuterske sigurnosti.\nVećina stručnjaka se u jednom slaže - Stuxnet je tako kompleksan virus, kompjuterski crv, u pogledu dizajna i načina na koji se implentira da on jedino može biti državni projekat neke nacije. Stuxnet je iskoristio prethodno nepoznate ranjvosti u Windowsu, što mu je obezbedilo pokretanje prilikom ubacivanja zaraženog USB diska na ciljani sistem, što je moguće čak i ako je opcija automatskog pokretanja iskjučena. Sa zaraženog sistema, Stuxnet se širio internom mrežom sve dok se nije domogao svog krajnjeg odredišta - sistema za upravljanjem industrijskim procesom nemačkog proizvođača kompanije Siemens. Stuxnet je ciljao specifične kontrolere, verovatno sistem za hlađenje, a najverovatnije je da je očekivani rezultata bio uništenje ili neutralizacija određenog industrijskog sistema. On je prvi u dugoj istoriji kompjuterskih virusa čija je meta bio neki industrijski sistem, a prema mišljenju eksperata njegova meta je bilo nuklearno postrojenje u Iranu.


U poslovnom izveštaju te kompanije, koja nudi televizijski i filmski program na internetu, čista dobit dostigla je u prvom tromesečju ove godine 290 miliona dolara, što je 63 odsto više nego u istom periodu prošle godine.\nBroj pretplatnika na usluge “Netflix”-a porastao je u proteklom kvartalu za 7,4 miliona, oko milion više nego što se očekivalo, pa ih sada ukupno u svetu ima oko 125 miliona.\nIako raste konkurencija “Netflix”-u od strane “Prime Videa”, usluge internetske televizije tehnološkog giganta “Amazon.com”, ali i nekih drugih kompanija koje uvode online ponudu, kao što je medijski gigant “Walt Disney”, iz kompanije poručuju da je protekli kvartal bio odličan i da se pokazuje kako se stvaranje originalnog sadržaja isplati.\nKada je osnovan 1997. godine “Netflix” je nudio samo mogućnost primanja DVD-a po fiksnoj ceni, potom je proširio ponudu na internet omogućujući pretplatnicima gledanje filmova i drugih emisija na zahtev.\nOd 2013. godine kompanija je počela da proizvodi sopstvene, originalne emisije, a poslednji podaci pokazuju da je originalni sadržaj “Netflix”-a u prvom tromesečju porastao za 85 odsto u odnosu na isti period prošle godine, na rekordna 483 sata.\n“Netflix” je poručio da će nastaviti da povećava investicije u stvaranje originalnog sadržaja, a da smanjuje licencirane sadržaje. U ovoj godini kompanija planira da uloži 8 milijardi dolara u televizijske programe i filmove.\nNa brzo širenje “Netflix”-a u svetu, koji svoju uslugu nudi u 190 zemalja, ukazuje podatak da je sada više od polovine svih pretplatnika “Netflix”-a izvan SAD.\nZahvaljujući boljim poslovnim rezultatima nego što se očekivalo, na Wall Streetu u produženom trgovanju, cena deonice “Netflix”-a skočila je gotovo 7 odsto, na 330 dolara.\nStoga je tržišna vrednost te kompanije dostigla 137 milijardi dolara, dvostruko više nego što je iznosila godinu dana ranije.


Mirković: Nema opuštanja posle derbija, idemo dalje...\nRTV\t26.09.2018 14:47\nTrener fudbalera Partizana Zoran Mirković izjavio je da ekipa ne sme da se opusti posle derbija i da je sada fokus na pobedu protiv Kolubare u šesnaestini finala Kupa Srbije.\n"Još se čestito nisu slegle strasti posle derbija, a već imamo narednu obavezu. Nema popravnog, Kolubara je sastavljena od mladih i od prekaljenih igrača, koji su igrali Superligu i u inostranstvu. Imaju ambicije da se vrate u Drugu ligu, dobru infrastrukturu, teren je u odličnom stanju, nova tribina je sagrađena i očekujem odličan meč", rekao je Mirković na konferenciji za medije u Sportskom centru Teleoptik.\nNaravno, nije moglo ni bez "analize" Zvezdinog gola u derbiju.\n"Pogledao sam snimak, jednom ili dvaput, nijedan nije ubedio da jeste ili da nije gol, tako da ne bih polemisao. Ne treba da gubimo energiju na te stvari, idemo dalje i sve neka ide svojim tokom"\nMirković je stao i u zaštitu golmana Vladimira Stojkovića, koji je "vruće glave" posle derbija rekao da vraća pasoš Srbije.\n"Ne postoji čovek koji u nekom momentu nije izgovorio nešto zbog čega se pokajao. Kako kaže naš narod "tresne i ostane živ". Stojković se posle meča izvinio, ne treba mu sada "drati kožu". Meni kao treneru ta izjava pokazuje koliko su moji igrači želeli pobedu. Bilo bi pogubno da je rekao da se ne kaje i ja bih zaista tu stavio tačku", zaključio je Mirković.\nUtakmica šesnaestine finala Kupa Srbije između Kolubare i Partizana igra se sutra od 15 sati u Lazarevcu.


Vučić: Železara će biti profitabilna već u maju | iNfo026.com\nNaslovna Vesti Politika Vučić: Železara će biti profitabilna već u maju\nVučić je, na konferenciji za medije, govorio danas o Železari Smederevo\nVučić je, na konferenciji za medije, istakao da je gubitak u poslovanju Železare u januaru bio devet miliona evra, dok je u martu taj minus „15 puta niži“, a da će u aprilu biti ispod 500.000 evra.\nPrema Vučićevim rečima, Železara je ostvarila uštedu na kupovini koksa, od oko dva miliona dolara mesečno, rude od oko 1,5-2 miliona dolara, na struji od oko dva miliona dolara, šljaci milion-milion i po i vatrostalnim materijalima od oko 0,5 miliona dolara.\nVučić je rekao da će bolji standard građani moći da osete po svom džepu za dve godine, a ranije povećanje plata i penzija nije isključeno ako se nastavi dobar trend, odnosno dobri fiskalni rezultati kao u prva tri meseca 2015.\n„Ali to nećemo da radimo kao neki, zbog izbora, pa su nas odveli u drastičan rast javnog duga. Mi ćemo to raditi zato što smo napravili zdravu i dobru ekonomsku podlogu za takve poduhvate“, rekao je Vučić. Premijer je rekao da je vlada mnogo promašila kada je reč o deficitu za prva tri meseca, ali srećom u dobrom pravcu.\nPrethodni tekstMnogo tajni u ugovoru o čeličani\nSledeći tekstTesla prodao rekordnih 10.000 automobila za 3 meseca


Bizarna povreda momka oko kojeg se otima pola NBA lige podigla veliku prašinu u SAD! - Sportske.net\nPojedine NBA ekipe planski gube mečeve, kako bi se domogli prvog pika na narednom draftu, upravo zbog Zajona Vilijamsona.\nFoto: Beta/AP Photo/Gerry Broome\nKonačno, ovo je prava šansa za Bobija!Spremni su - "Delija" Vučević obukao naslednika u crno-belo!Dončić hita ka rekordu svih rukija ikadVoriorsi ne planiraju da stanu, ako ode Durent, stiže MVP kandidat!Verovali ili ne, nameštene utakmice u NBA?!\nMomak kojeg mnogi vide kao naslednika LeBrona Džejmsa u NBA ligi, sinoć je doživeo nezgodnu povredu na utakmici u okviru NCAA lige.\nSastali su se Djuk i Južna Karolina, prestižan duel, što potvrđuju i cene ulaznica od oko 2500 hijade evra, a i činjenica da je u prvim redovima bio bivši predsednik SAD Barak Obama.\nIpak, sam duel ostaće u senci povrede koju je doživeo Zajon Vilijamson.\n"Čudo prirode", kako ga je Kevin Durent svojevremeno nazvao, pao je u 36. sekundi utakmice, nakon što mu je proklizala leva noga, a stopalo probilo patiku.\nZaista bizaran način da se doživi povreda, stradalo je koleno, ali još uvek nije utvrđeno koliko će Vilijamson odsustvovati.\nOn je najbolji igrač Djuka ove sezone, u svojoj prvoj godini na koledžu beleži prosečno 21,6 poena i 8,8 skokova po nastupu. Koliko će nedostajati ekipi govori i činjeica da je Južna Karolina ovaj susret dobila rezultatom 72:88.\nU SAD mediji bruje o incidentu sa patikom koju je proizveo "Najki", odmah je stiglo i saopštenje iz vrha pomenute firme, da će se stvar detaljno ispitati, kako bi se utvrdilo šta je dovelo do toga da patika tek tako pukne.\nTu su se naravno potegle i priče o sponozorstvima, mnogi veruju da je "Najki" otpisan, a kako Vilijamson pretenduje da bude prvi pik na draftu naredne godine, osim ako povreda bude teže prirode, mada je trener Djuka Majk Kšiževski izjavio da je u pitanju "blaga povreda kolena", jasno je da će se proizvođači sportske opreme "gađati novcem" kako bi potpisali talentovanog momka sa Djuka.\n— Chris Montano (@gswchris) 21. фебруар 2019.\n— Aaron Dodson (@aardodson) 21. фебруар 2019.


U termoelektrani „Nikola Tesla“ uništeno više od 200 kilograma zaplenjenih narkotika\nStefanović: „Policija će nastaviti intenzivnu borbu protiv narkotrafikinga, Ministarstvo unutrašnjih poslova će ozbiljnim i snažnim angažovanjem pokušati da skloni svakog narkodilera sa ulice“...\nPotpredsednik Vlade Republike Srbije i ministar unutrašnjih poslova dr Nebojša Stefanović, koji je danas prisustvovao uništavanju više od 200 kilograma zaplenjenih narkotika u termoelektrani „Nikola Tesla“, poručio je da će policija nastaviti intenzivnu borbu protiv narkotrafikinga.\nIstakavši da je policija u poslednje tri godine zaplenila deset tona narkotika, Stefanović je naglasio da će Ministarstvo unutrašnjih poslova ozbiljnim i snažnim angažovanjem pokušati da skloni svakog narkodilera sa ulice.\nGovoreći o zaplenjenim narkoticima koji su spaljeni, Stefanović je precizirao da je prediviđeno uništavanje pet tona droge, koje će se sukcesivno obavljati u narednih pet, šest meseci imajući u vidu da postoji ograničenje u pogledu količine koja može biti uništena po satu.\nMinistar je precizirao da je danas uništeno najviše marihuane, oko 40.000 različitih tableta, desetak kilograma heriona i manja količina kokaina.\nPrema njegovima rečima, uništavanje narkotika obavljeno je uz prisustvo tužilaštva, sudija, ljudi iz Elektroprivrede Srbije i Komisije Vlade Republike Srbije za praćenje postupka uništavanja psihoaktivnih kontrolisanih supstanci, koja je zadužene da ovaj proces prođe potpuno u skladu sa zakonom.\nStefanović je istakao da je za uspešno suzbijanje trgovine narkotivcima za Ministarstvo unutrašnjih poslova značajna dobra saradnja sa tužilaštvom i drugi bezbednosnim službama.


nevladine organizacije – ISTRAGA\nOvi ljudi rade na sakrivanju zločina nad Srbima\nKrajem maja odrzan je sastanak 20 nevladinih organizacija okupljenih oko organizacije “Tri slobode”. Na ovom sastanku je predloženo da se mora raditi na zabrani prikazivanja dokumentarnog filma o pogromu...\nSpisak donatora nevladine organizacije CIRSD\nCentar za međunarodnu saradnju i održivi razvoj (Centre for International Relations and Sustainable Development) – CIRSD je međunarodna organizacija iz Beograda koja se bavi javnim politikama. Predsednik ove organizacije...\nŠkola za špijune – Libertarijanski klub\nPetooktobarske promene u Srbiji dovele su do sloma civilnih i vojnih bezbednosnih službi. Ova okolnost je dovela do slobodnog infiltriranja stranih službi i njihovih agenata u Srbiju. Novonastalu situaciju...\nKako žive deca profitera? Sin Zorana Živkovića\nGodina je 2019, od petog oktobra prošlo je skoro dve decenije. Većina vas će pomisliti da nasleđe petog oktobra ne postoji, da stranke koje su ga organizovale ne postoje,...\nKo je Aida Ćorović? Nevladine organizacije – potencijalni problem Srbije\nProtesti u Somboru i Šapcu, na binu izlazi govornik, oklupljeni je pozdravljaju aplauzom, ali većina ljudi ne zna ko je ona. Dobar deo okupljenih bi istog trenutka otišao kući...\nŠta se krije iza nevladinih organizacija koje se bore za ljudska prava u Srbiji?\nU Srbiji postoji impresivno veliki broj nevladinih organizacija koje svoje delatnosti zasnivaju na navodnoj borbi za ljudska prava. Ono što je zajedničko ovim organizacijama jeste praksa da one pod...


Počela sjednica Doma naroda Parlamenta BiH - Klix.ba\nBiH Počela sjednica Doma naroda Parlamenta BiH\nPočela sjednica Doma naroda Parlamenta BiH\n29.10.2007. u 12:04\nDom naroda Parlamentarne skupštine BiH će na sjednici koja je počela jutros u Sarajevu u drugom čitanju razmatrati Prijedlog zakona o izmjenama Zakona o upravnom postupku, Prijedlog zakona o izmjenama i dopunama Zakona o upravnim sporovima BiH, Prijedlog zakona o elektronskom pravnom i poslovnom prometu te Prijedlog zakona o izmjenama i dopunama Zakona o ministarstvima i drugim organima uprave BiH.\nDelegati bi se trebali izjasniti i o zahtijevu Vijeća ministara BiH da se po hitnom postupku razmatra nekoliko zakona koje je ranije na privremenoj osnovi proglasio visoki predstavnik. To su prijedlozi zakona o usvajanju: Zakona o izmjenama i dopunama Zakona o krivičnom postupku, Zakona o izmjenama i dopunama Zakona o Visokom sudskom i tužilačkom vijeću BiH i Zakona o izmjenama i dopunama Zakona o putnim ispravama.\nU prvom čitanju bit će razmatrani Prijedlog zakona o izmjenama Zakona o carinskoj tarifi BiH i Prijedlog zakona o vinu, rakiji i drugim proizvodima od grožđa i vina.\nPrijedlog zakona o izmjenama Zakona o ministarstvima i drugim organima uprave BiH, Prijedlog zakona o izmjenama i dopunama Zakona o policijskim službenicima i Prijedlog zakona o izmjenama i dopunama Zakona o Državnoj agenciji za istrage i zaštitu također će biti razmatrani u prvom čitanju.\nPred delegatima će se naći i Izvještaj o radu Državne komisije za reviziju odluka o naturalizaciji stranih državljana u BiH za period od 31. januara do 31. jula, s prijedlogom zaključka.\nNa dnevnom redu je i potvrđivanje imenovanja Ljerke Marić za direktoricu Direkcije za ekonomska pitanja i davanje saglasnosti za ratifikaciju nekoliko međunarodnih sporazuma i konvencija.


Foto: Dejan Trajkovic Shutterstock / shutterstock\nU južnom delu predmetnog područja formiraće se zona porodičnog stanovanja gde već postoje izgrađeni objekti. U ovoj zoni pored stambenih objekata biće moguća izgradnja i objekata namenjenih poslovnim delatnostima iz domena trgovine na malo, ugostiteljstva, i drugih uslužnih delatnosti koje ne narušavaju namenu prostora, piše eKapija.\nIZVOZ PAPRIKE U LESKOVCU DUPLO VEĆI NEGO LANE U plastenicima i do 50 stepeni, a radnice otkrile uslove rada\nNovi plan je dosta pažnje posvetio razvoju saobraćajne infrastrukture koja je veoma važan deo funkcionisanja radnih zona. U planu je proširenje saobraćajne mreže uz izgradnju novih saobraćajnica.., Opštinski put Leskovac-Grdelica biće proširen i imaće dve saobraćajne trake, biciklističke trake, kao i trotoare. Na južnom delu područja, koji je rezervisan za stanovanje, biće izgrađene nove saobraćajnice što će biti definisano izradom nove dokumentacije.‚


Nikolić u Kini: Ne priznajemo Kosovo čak ni po cenu Evrope\nPredsednik Srbije u Pekingu razgovarao s kineskim novinarima o ključnim državnim temama. Nema stabilnosti Balkana bez našeg članstva u Evropskoj uniji. SPREMNI smo da otvorimo pregovore sa EU o članstvu i da ih brzo završimo, ali nikada nećemo priznati Kosovo i Metohiju, čak ni po cenu da nam bude ugrožen\nPredsednik Srbije u Pekingu razgovarao s kineskim novinarima o ključnim državnim temama. Nema stabilnosti Balkana bez našeg članstva u Evropskoj uniji.\nSPREMNI smo da otvorimo pregovore sa EU o članstvu i da ih brzo završimo, ali nikada nećemo priznati Kosovo i Metohiju, čak ni po cenu da nam bude ugrožen put u Uniju.\nTo je u utorak u Pekingu poručio predsednik Srbije Tomislav Nikolić, tokom razgovora sa kineskim novinarima. Prema njegovim rečima, naša zemlja ne traži pomoć ni od koga, pa ni od EU, ali smatra da je deo evropske porodice naroda:\n- Sigurno je da neće biti stabilnosti jugoistočne Evrope bez članstva Srbije u EU. Evropska unija je potrebna Srbiji, ali i Srbija njoj.\nNikolić je podsetio i da su sporazumi sa Prištinom postignuti pod okriljem EU, a da bi on više voleo da su pod UN, ali da to nije moguće. On je ponovio da nije došao u Kinu da traži pomoć, već „da bismo se dogovorili kako ćemo da radimo zajedno“.\n- Delegacija Srbije u Kinu je došla sa mnogim projektima, posebno u energetskom sektoru, ali i da pokaže sa koliko država imamo sporazume o bescarinskoj trgovini. Ako zamislite evropski kontinent kao okean, mi smo kineskim rukovodiocima ponudili Srbiju kao ostrvo u tom okeanu. Na teritoriji Srbije mogu da smeste i proizvode svoju robu i prodaju širom Evrope - slikovito je objasnio šef države.\nSumirajući razgovore sa kineskim državnim vrhom, Nikolić je istakao da Srbija doživljava Kinu kao velikog prijatelja i saveznika, kao i zaštitnika u Savetu bezbednosti UN, posebno po pitanju Kosova i Metohije.\n- Zahvalni smo Kini što nas nije napustila u najtežim trenucima u istoriji. Srbija je ponosna na saradnju sa vašom zemljom i nalazi inspiraciju u kineskom modelu razvoja. Dijalog između dveju zemljalja je značajno unapređen na svim nivoima.\nPredsednik Srbije razgovarao je prethodno i sa predstavnicima više uglednih kineskih kompanija koje već posluju u Srbiji. Sastanku su prisustvovali i čelnici firme „Haj spid Šandong grup“, CMEC, CRBC, „Huavei“, BETEK, „Shnijen Enerdži grup“, „Elefant alijens“, „Pauer Čajna“, „Gezuba“... Na sastanku su predstavljene mogućnosti za nova kineska ulaganja u Srbiju.\nPOSETA ZABRANJENOM GRADU\nPREDSEDNIK Nikolić je sa članovima delegacije obišao čuveni Zabranjeni grad u Pekingu. Nakon što je prošetao nekadašnjom carskom palatom, sagrađenom 1420. godine, prvi čovek Srbije je u knjigu utisaka upisao:\n- Vekovi, slava, moć, nekada. Razvoj, uspon, prosperitet, sada! Kina je u mom srcu zauvek.\nSledeća ⇨ Časopis Hrvatske redakcije China Radio Internationala dospio u Dalmaciju\nPrethodna ⇦ Susret Džang Deđianga i Nikolića


Dr Jovanović: Zloupotrebljen novac EU za projekte u zdravstvu\nUgroženo davalaštvo krvi jer se često od porodice i prijatelja pacijenata uoči operacije traži da daju krv\n„Do početka 2009. godine Evropska unija je finansirala 108 miliona evra u zdravstvo Srbije. Značajan broj projekata koje je finansirala Evropska unija prikazan je kao veoma uspešan, a zapravo je baziran na falsifikovanim podacima”. Ovo su samo neki od podataka koje je u ime nevladine organizacije „Doktori protiv korupcije”, na jučerašnjem okruglom stolu „Projekti u zdravstvu finansirani od EU – kako konačno postići ciljeve?” iznela predsednica ovog udruženja, bivša sekretarka za zdravstvo Beograda, profesorka dr Dragana Jovanović.\nNeke projekte je i sama EU prepoznala kao neuspešne i to je dovelo do diskreditacije Srbije u Evropskoj uniji, tvrdi Jovanovićeva.\n– Ne sme se dogoditi da isti ljudi, a to je vrlo uzak krug organizovan kao mreža, koji su tokom svih ovih godina radili na projektima, sada rade na popunjavanju pitanja iz Upitnika koji se odnose na oblast zdravstva – upozorila je dr Jovanović.\nKao jedan od primera neuspešno primenjenih projekata koje je finansirala EU, Jovanović je navela reformu transfuziolške službe u Srbiji.\n– Prvo je uloženo pet, a zatim još milion i po evra u projekat, koji je trebalo da doprinese uvođenju reda u Službu za transfuziju i stimuliše dobrovoljno davanje krvi. Međutim, projektni cilj je promenjen na početku i ukinuta je Služba za frakcionisanje plazme. Umesto da bude podignut na viši nivo, Nacionalni centar za frakcionisanje plazme je ugašen, a posledica toga je da sada svake godine Srbija daje oko 11 miliona evra za uvoz derivata krvi, a jednokratna pomoć od procenjenih dva miliona bila je dovoljna da se služba postavi na noge – objasnila je dr Jovanović.\nOna je rekla da danas u Srbiji imamo ugroženo davalaštvo krvi, jer vrlo često porodica i rodbina osobe koja mora da se operiše, daje krv, pa je to zapravo postalo „porodično davalaštvo”.\n– Nedvosmisleno postoje podaci da se krv na neki način prodaje. Takođe, kada nema dovoljno krvi u Beogradu, pozajmljuje se iz Niša ili Novog Sada. Ali, kada pacijent dobije krv iz tri izvora, ne znamo, ukoliko dođe do reakcije, koji izvor ju je izazvao – navela je Jovanovićeva.\nBivša sekretarka za zdravstvo Beograda je naročito zamerila što nisu sprovedeni projekti za palijativno zbrinjavanje za umiruće od raka.\nDraško Karađinović je zabrinut kako ćemo u Upitniku Evropske unije odgovoriti na pitanje koliko izdvajamo za zdravstvo kada je taj podatak nepoznat. Bivša direktorka Fonda je tvrdila da je to šest procenta od bruto nacionalnog dohotka, ministar zdravlja da je to osam odsto, Svetska banka – 11 odsto.\nInstitut za transfuziju krvi: krv se ne prodaje\n– Nije tačno da se davalaštvo krvi svelo na porodično davalaštvo krvi, a to potkrepljuje podatak da od 2006. do 2009. godine beležimo porast davalaštva krvi. Zimi više skoro i da nemamo nestašicu krvi, dok je leti ova nestašica specifična i za druge zemlje zbog godišnjih odmora. Navodi doktorke Jovanović da se krv u Srbiji prodaje je ružna insinuacija i vređa dostojanstvo desetine hiljada ljudi koji svakodnevno daju krv. Nama takvi slučajevi nisu poznati – rekla je juče za „Politiku” Gordana Antuljeskov, pi-ar Instituta za transfuziju krvi Srbije.\nOna je potvrdila da se u slučaju nestašice u Beogradu krv doprema iz drugih gradova Srbije.\n– Služba transfuziologije funkcioniše kao jedinstvena služba i isti kriterijumi važe na celoj teritoriji, dakle i u Nišu i u Novom Sadu. Testovi, principi i doktrina transfuziologije su jedinstveni u svim centrima. Uobičajeno je da se preuzimaju viškovi krvi. Može da se uđe u trag svakoj jedinici krvi, bilo da dolazi iz Niša ili Vojvodine – objasnila je Gordana Antuljeskov.\nMinistarstvo zdravlja: nemoguće lažirati podatke u projektima sa EU\n– Ministarstvo zdravlja sa delegacijama Evropske unije već godinama sarađuje kroz projekte i taj način saradnje je partnerski, što znači da obe strane kontrolišu ove projekte i nemoguće je falsifikovati bilo kakve podatke. Nemoguće je lažno prikazati uspeh ili neuspeh bilo kog projekta. Međutim, da su projekti bili neuspešni, oni bi sa nama prekinuli saradnju, a to se nije dogodilo, već saradnju nastavljamo dalje kroz IPA projekte – komentarisala je za „Politiku” navode sa jučerašnjeg okruglog stola, Ana Vuksanović, posebni savetnik za medije ministra zdravlja.


Bugarski tužioci su uhapsili tri hakera koji su navodno uključeni u kripto krađe\nBTC $41.754 -1,76%\nETH $3.112 -2,13%\nBNB $466 -1,40%\nSOL $136 -3,81%\nXRP $0,74 -2,22%\nBugarske žandamerijske snage i specijalizovani tužioci su uhapsili tri hakera koji su navodno umešani u krađu 5 miliona dolara u kriptu.\nBugarske žandarmerijske snage i specijalizovani tužioci uhapsili su tri hakera koji su navodno bili uključeni u krađu 5 miliona dolara u kripto, Sofijske novine 24 Chasa izveštavaju u ponedjeljak, 26. novembra.\nBugarska policija je navodno preuzela kriptovalute u vrednosti od oko 3 miliona dolara, kao i opremu koju navodno koriste lopovi, uključujući kompjutere, flash diskove i hardverski portfolio za čuvanje kripto podataka.\nPored laptopova koji sadrže kripto račune, tužioci su zaplenili i automobil koji je navodno kupljen ukradenim sredstvima i vredan oko 60.000 u bugarskom levu (BGN) (oko 35.000 dolara). Prema tužiteljima, osumnjičeni su sproveli nove metode hakovanja i izvodili napredne računarske veštine u prevari. Kriminalci su takođe koristili specijalizovani softver za hakovanje.\nTužioci su navodno pokrenuli istragu pre pet meseci, ubrzo nakon što su upoznati sa prvim slučajevima navodne prevare. Osumnjičeni su trenutno zatvoreni po nalogu lokalnog specijalizovanog suda.\nProšle nedelje su vlasti u SAD-u u Kaliforniji uhapsile 21-godišnjeg čoveka iz Njujorka zbog navodne krađe od 1 milion dolara u kriptu u "SIM-zamena" šemi. Metoda hakovanja podrazumeva krađu broja mobilnog telefona radi hakovanja naloga onlajn finansijskih i društvenih medija.\nPrethodno, grupa za sprovođenje zakona “REACT Task Force” iz Kalifornije je objavila da je "zamena SIM-a" postala jedan od njihovih "najviših prioriteta" u pokušaju da se bori protiv prevare kripto industriji.


PrEUgovor: Ubrzano sprovođenje formalnih reformi, još uvek nema opipljivih rezultata - European Western Balkans\n28. 05. 2022.\nPrEUgovor: Ubrzano sprovođenje formalnih reformi, još uvek nema opipljivih rezultata\nAutor EWB 18. 11. 2021.\nIzveštaj koalicije PrEUgovor za period maj-oktobar 2021; Foto: PrEUgovor\nBEOGRAD – Od maja do oktobra 2021, u Srbiji je ubrzanim tempom nastavljeno sprovođenje formalnih aktivnosti u pojedinim oblastima iz klastera 1 (“Osnove”), a naročito u vezi sa ustavnim izmenama u oblasti pravosuđa. Međutim, te aktivnosti su uglavnom normativnog karaktera, što je tek početni korak ka željenoj društvenoj promeni, te još uvek nema opipljivih rezultata. Uporedo s tim rastu politička i društvena polarizacija, zaključak je novog izveštaja koalicije PrEUgovor, koji je predstavljen danas.\nIzbori najavljeni za proleće 2022. jedan su od razloga za ubrzano sprovođenje formalnih aktivnosti u pojedinim oblastima iz klastera 1 pristupnih pregovora Srbije i Evropske unije, ali je malo verovatno da će izborni uslovi biti poboljšani do tada, ocenjuje se u novom Alarm izveštaju koalicije PrEUgovor, prenosi Euractiv.\n“Vrlo je verovatno da ni pre narednih izbora neće biti rešeni svi problemi na koje je ukazao ODIHR ili da za njih neće biti pronađena adekvatna rešenja”, navodi se u izveštaju objavljenom 18. novembra. Dodaje se da su predsednik Srbije, Vlada i rukovodioci javnih preduzeća nastavili da koriste javne resurse i javne funkcije za političku promociju, piše u izveštaju koji obuhvata period od maja do oktobra 2021.\nU tom periodu, navodi se u izveštaju, trećina aktivnosti predsednika Srbije Aleksandra Vučića bila je politička promocija van njegovih nadležnosti, kao što su posete fabrikama, gradilištima i infrastrukturnim projektima.\nUrednica izveštaja Jelena Pejić Nikić, istraživačica Beogradskog centara za bezbednosnu politiku, izjavila je na predstavljanju izveštaja da je u prethodnih šest meseci bilo napretka u normativnim aktivnostima, odnosno pisanju zakona, strategija i planova, ali da se njihovi rezultati još ne vide.\n“Cilj je da se pokaže dovoljno napretka kako bi se pre izbora otvorili novi klasteri u pristupnim pregovorima. Vladi je to veoma značajno jer bi to značilo da se proces pristupanja EU pokreće nakon dugogodišnjeg zastoja”, rekla je Pejić Nikić.\nFokus tih aktivnosti, dodala je, stavljen je na završavanje procesa ustavnih izmena u oblasti pravosuđa.\nProces je ove godine ubrzan i uglavnom je tekao “kako treba”, rekla je Pejić Nikić, ali je napomenula da se u tekstu Ustavnog zakona, kojim će ustavne izmene sprovoditi, ostavlja mogućnost da lice koje je sada na funkciji Republičkog javnog tužioca bude ponovo izabrano, što je u suprotnosti sa tekstom ustavnih amandmana.\n“Time se otvara mogućnost da ista osoba bude na čelu javnog tužilaštva skoro 25 godina”, rekla je Pejić Nikić, dodajući da vlasti pokušavaju da zadrže iste ljude na čelu institucija “koje do sada nisu dale neke rezultate”.\nU izveštaju je konstatovano izvesno poboljšanje u javnim izjavama i saopštenjima srpskih zvaničnika o Evropskoj uniji i za razliku od prethodnog perioda izostali su upadljivi i direktni napadi na EU.\nTakođe se navodi da Skupština i dalje ne sprovodi efikasnu kontrolu rada izvršne grane vlasti i da skupštinske rasprave i dalje “obiluju hvalospevima upućenim predsedniku Vučiću i napadima na njegove kritičare”.\nUnapređen je Zakon o slobodnom pristupu informacijama od javnog značaja, ocenjuje Koalicija ali ističe da neizvršavanje Poverenikovih rešenja i skrivanje informacija uz pozivanje na tajnost dokumenata, posebno onih koji se odnose na COVID-19, ostaju ključni problemi u ovoj oblasti.\nZlatko Minić iz organizacije Transparentnost Srbija ocenio je da u Srbiji, od prošlogodišnjeg izveštaja, nije zabeležen napredak u ključnim oblastima borbe protiv korupcije i da usvojeni propisi zadovoljavaju osnovne standarde, ali da je o njima izostala javna rasprava, čime je propuštena prilika da se oni unaprede, prenosi FoNet.\nProblem je i što se postojeći propisi u praksi ne primenjuju, upozorio je Minić. On je naveo i da je i dalje problem netransparentnost javnih nabavki, i dalje se umesto direktora javnih preduzeća na konkursima imenuju vršioci dužnosti, kao i da je mali broj pravosudno okončanih slučajeva korupcije, a glavni problem u tome je neaktivnost tužilaštava.\nMinić je napomenuo i da se, umesto rasprave u parlamentu o važnim zakonima, poslanici uglavnom bave pohvalama na račun Aleksandra Vučića i kritikom opozicije, i kao primer naveo Predlog zakona o vodama, koji je na dnevnom redu bio 6. oktobra, a nema nikakve veze sa ingerencijama predsednika Srbije. Za nešto manje od sedam sati rasprave, Vučić i članovi njegove porodice pomenuti su 95 puta, a Dragan Đilas 54 puta, precizirao je on.\nBojan Elek iz BCBP je, govoreći o reformama u Ministarstvu unutrašnjih poslova, naglasio da su kapaciteti i opremljenost policije dobri, ali da je problem u njenoj organizaciji i upravljanju. Ključna stvar je u operativnoj nezavisnosti Sektora unutrašnje kontrole. Politički uticaj na policiju je stalno prisutan, samo se nekad manje, a nekad više vidi, zaključio je on.\nVladimir Petronijević iz Grupe 484 je iskazao zabrinutost zbog pojačane antimigrantske retorike na društvenim mrežama, ali i zbog aktivnosti organizacije Narodne patrole, o čemu se mora otvoriti razgovor u društvu i pozabaviti se tim fenomenom.\nOrganizacije članice PrEUgovora su Akcija protiv trgovine ljudima, Autonomni ženski centar, Beogradski centar za bezbednosnu politiku, Centar za primenjene evropske studije, Centar za istraživačko novinarstvo Srbije, Grupa 484 i Transparentnost Srbija.\nBeogradski centar za bezbednosnu politikuBojan ElekJelena Pejić NikićPREUGOVORVladimir PetronijevićZlatko Minić\nJoksimović: Srbija ima dodatne argumente za skeptične države članice, zaslužujemo oba klastera\nEkonomska i politička saradnja sa Kinom nerazdvojive, prokineski narativ u Srbiji “guraju” domaće elite\nNacionalni konvent o EU primer dobre prakse zemljama regiona\nEWB 19. 02. 2018. 21. 02. 2018.\nKonferencija “Call to Europe in the Western Balkans”: Evropski izbori u atmosferi izazova demokratiji\nEWB 17. 12. 2018. 17. 12. 2018.\nMajstorović: Bugarsko predsedavanje EU prilika za Srbiju\nEWB 29. 11. 2017.\nGde si bio 1999: Ukrajina među prvima osudila NATO bombardovanje\nN. T. Štiplija 23. 02. 2022. 23. 02. 2022.\n📌“Neprimerenim izjavama ministra Vulina čini se nenadoknadiva šteta ne samo u domaćoj javnosti, već dijalogu Beogra… https://t.co/ZeGuw1Osig\n📌Viola fon Kramon u ponedeljak u Beogradu - sastaje se sa Vučićem. Razgovaraće o evropskoj integraciji Srbije, usag… https://t.co/hibH5g2FZ7\n[MIŠLJENJE] „Evropska politička zajednica“ bi državama u procesu evrointegracija do trenutka formalnog ulaska u EU… https://t.co/CJB80MzlTA


Izetbegović vodi specijalni rat protiv Republike Srpske – Dnevni list\nAnalize DL TEME VIJESTI\nIzetbegović vodi specijalni rat protiv Republike Srpske\nNaši politički neistomišljenici su svjesni da nemaju rejting kod građana. Mi ćemo koristiti svako demokratsko pravo da se tome odupremo. Procjenjujemo da će pokušati da izazovu još nekoliko kriza koje će imati nesagledive posljedice jer vide šansu da ostanu na vlasti, rekao je jučer Košarac.\nSpecijalni rat će se, nažalost, voditi sve do izbora, a imamo informacije da će se intenzitet pojačavati, rekao je jučer predsjedavajući Kluba zastupnika SNSD-a u Zastupničkom domu Parlamenta BiH Staša Košarac govoreći o lošoj političkoj situaciji, djelovanju Saveza za promjene i politici SDA. On je prvenstveno optužio predsjednika SDA i\nbošnjačkog člana Predsjedništva BiH Bakira Izetbegovića da vodi specijalni rat protiv RS-a i njezinog predsjednika Milorada Dodika.\n-Naši politički neistomišljenici su svjesni da nemaju rejting kod građana. Mi ćemo koristiti svako demokratsko pravo da se tome odupremo. Procjenjujemo da će pokušati da izazovu još nekoliko kriza koje će imati nesagledive posljedice jer vide šansu da ostanu na vlasti, rekao je jučer Košarac.\nKaže kako postoji potpuna sprega između Izetbegovića i pojedinaca iz Saveza za promjene.\n-Vidljivo je da imaju iste ciljeve, da koriste svaki mogući trenutak da urušavaju kredibilitet ključnih ljudi Republike Srpske i institucija RS. Jedan od takvih je Dragan Mektić, ministar sigurnosti BiH, naveo je Košarac.\nTvrdi da podaci koje Mektić i još neki visoki zvaničnici Saveza za promjene iznose u javnosti potiču direktno iz Agencije za istraživanje i dokumentaciju (AID-a).\n-AID i dalje funkcionira u institucijama BiH, pod kontrolom SDA. Postoje ljudi koji su mreža AID-a. Potpuno je vidljivo da se služe klasičnim metodama specijalnog rata, zastrašivanja, potkupljivanja, kriminalnih radnji, izmišljenih raznih iskaza, do korištenja zvaničnih političkih, policijskih i sigurnosnih institucija, naveo je Košarac.\nPo njegovim riječima meta napada je prvenstveno Dodik, a u cijeli proces urote uključeni su, kako kaže, međunarodni zvaničnici koji su radili na tome da se Dodiku uvedu sankcije. Sramnim je nazvao pokušaje Mektića da posvađa Dodika s predsjednikom Srbije Aleksandrom Vučićem i Izetbegovićev utjecaj na Tužiteljstvo BiH da pokrene postupak protiv Dodika.\n-To je jedan od elemenata i modela specijalnog rata koji vodi Izetbegović. Kako je moguće da na temelju ovakvog postupanja Izetbegovića niko iz Saveza za promjene ne reagira. Ovdje je riječ o napadu na predsjednika RS-a. Osim predsjednik RS, napadnuti su i predsjednica Vlade i NSRS. To je vidljivo kroz optužnicu protiv osoba iz Komisije za provođenje referenduma, kaže Košarac i dodaje kako je tada jedino član Predsjedništva BiH Mladen Ivanić reagirao. Osvrnuo se i na sukob SDS-a sa RTRS-om upitavši zašto im smeta ova medijska kuća i zašto ih žele disciplinirati preko Regulatorne agencije za komunikacije.\n-Nisu samo zvaničnici RS meta tog specijalnog rata. Meta su svi oni koji pokušavaju da razgovaraju sa SNSD-om kao najdominantnijim u RS, nekome smeta susret SNSD-a i HDZ-a. Uviđamo da smo svi napadnuti politikama Bakira Izetbegovića, naveo je Košarac. Postavio je pitanje “kako je moguće da se ne reagira na zvaničan stav predsjednika FBiH koji kaže da je nezakonito prisluškivan”.\nSNSD će podržati smjenu Vijeća ministara\nKošarac se jučer osvrnuo i na rad Vijeća ministara BiH i kazao kako je svaka sjednica VM-a, u ovoj strukturi, nova opasnost za Republiku Srpsku, zbog čega nemaju podršku SNSD-a. Potvrdio je da zastupnici SNSD-a neće na narednoj sjednici Zastupničkog doma Parlamenta BiH podržati izvještaj o radu Vijeća ministara BiH za prošlu godinu.\n“Vidjet ćemo na sjednici kakav će biti ishod glasanja kada je riječ o Izvještaju o radu Vijeća ministara. Ukoliko se otvori rasprava i o smjeni, a postoje informacije da će biti takve inicijative i da postoji spreman određen broj potpisa i to ne mali, SNSD će podržati tu inicijativu”, rekao je Košarac. Ukoliko dođe do smjene, dodao je on, SNSD neće participirati u budućem Vijeću ministara BiH.\nPrema njegovim riječima, Vijeće ministara BiH nije centralizirana vlast, mada je kroz ekspoze predsjedavajućeg Denisa Zvizdića bila vidljiva namjera da se koncentrira odlučivanje u ovom tijelu, a da ostale razine vlasti moraju da slušaju. “Politike koje promovira Vijeće ministara često su u suprotnosti sa interesima Republike Srpske i sa našim političkim stavovima i programima. Zato ćemo podržati svaku inicijativu za smjenu Vijeća ministara i smatramo da ne može ostati do kraja mandata”, poručio je on.\n← Dodatak na plaće za policijske službenike\nSrbi dobili prvu pravnu bitku u Federaciji →


Svečanost povodom završetka radova na restauraciji Borine kuće - VOM\nNaslovnaVestiKulturaSvečanost povodom završetka radova na restauraciji Borine kuće\nSvečanost povodom završetka radova na restauraciji Borine kuće\nutorak, 6. novembra 2018 : 16:28\nU dvorištu Muzej kuće Bore Stankovića prigodnom svečanošću označen je završetak radova na restauraciji najpoznatijeg istorijskog i turističkog objekta u Vranju.\nO značaju ovog projekta svedoči i prisustvo ministra kulture Vladana Vukosavljevića i Milena Popović saradnica za kulturu i informisanje u kabinetu predsednice Vlade.\nBlago onim ljudima i krajevima koji imaju šta i koga da pamte. Zadovoljstvo mi je što se nalazim na takvom mestu i među takvim ljudima, koje je okupio duh prema jednoj velikoj i moćnoj figuri iz prošlosti – rekao je ministar u obraćanju okupljenima.\nOn je takođe dodao da će Ministarstvo kulture i informisanja i u narednom periodu uložiti napore da se u Vranju obnovi kulturna infrastruktura , istakavši da je Vranje grad velike kulturno istorijske tradicije.\nMilena Popović, saradnica za kulturu i informisanje u kabinetu predsednice Vlade istakla je da nasleđe i tradicija predstavljaju žilu kucavicu jedne države i jednog naroda i napomenula da je prioritet Vlade završetak radova na obnovi zgrade Pozorište.\nPrema njenim rečima vrata pozorišta za publiku bi trebalo da budu otvorena u septembru sledeće godine, o čemu je govorila i premijerka Ana Brnabić prilikom nedavne posete Vranju.\nGradonačelnik Vranja Slobodan Milenković izrazio je veliko zadovoljstvo što se danas, nakon pola veka, vraća potpuni sjaj Muzej kući Bore Stankovića, u kojem je rođen, proveo detinjstvo i odrastao ovaj velikan srpske književnosti.\nČuveni vranjski pisac je kroz istinske sudbine svojih likova oblikovao kulturni identitet Grada i postao sinonim za Vranje. Odajući počast jednom od najznačajnijih srpskih književnika, posetioci iz celog sveta dolaze u rodnu kuću Borisava Stankovića kako bi osetili duh starog Vranja, kako bi odbolovali žal za mladost – kazao je Milenković.\nOn je takođe istakao da je Ministarstvo kulture u okviru projekta „Gradovi u fokusu“ izdvojilo oko 10 miliona dinara za sanaciju Muzej kuće, kao i zgrade Selamluka i da su posetiocima ponovo dostupne Baba Zlatina i gostinska soba, da je sanirano je dvorište, obnovljen kapidžik, a sredstvima Grada potpuno rekonstruisan krov uz puno poštovanje autentičnosti.\nTakođe, dodao je da je namera lokalne vlasti i obnova Pribojčićeve kuće, smeštene u neposrednoj blizini Muzej kuće, koja će sa svojim orjentalnim-balkanskim stilom činiti jednu prepoznatljivu celinu ovog zdanja, ali i da rekonsttruiše kaldrmu u Baba Zlatinoj ulici.\nPrethodni tekstPodela penzionerskih kartica u mesnim kancelarijama\nSledeći tekstDAW – studio u džepu


Vašington preti Pekingu novim sankcijama - Sputnjik Srbija\n16:00 10.06.2019 (osveženo 16:37 10.06.2019) Preuzmite kraći link\nNa pitanje da li će carine u tom slučaju biti uvedene odmah, Tramp je odgovorio: „Da, hoće“, prenosi televizija.\nPoslednji krug američko-kineskih trgovinskih pregovora okončan je sredinom maja bez uspeha, usred još jednog povećanja američkih carina na kinesku robu. Sjedinjene Američke Države povećale su carine sa 10 na 25 odsto na kineski uvoz u vrednosti od oko 200 milijardi dolara.\nTramp je takođe naložio da se započne sa procesom povećanja carina na sav preostali uvoz iz Kine, koji se procenjuje na oko 300 milijardi dolara. Kao odgovor na taj korak, Ministarstvo finansija Kine saopštilo je da je Peking od 1. juna povećao carine na uvoz robe iz Sjedinjenih Američkih Država u vrednosti od 60 milijardi dolara.\nSamit G20 ove godine biće održan u Osaki 29. juna, a grupe G7 u francuskom Bijaricu krajem avgusta.\ntrgovinski rat, carine, sankcije, Kina


Um - Blic Online\nPre nego što je postao bogati preduzetnik koji svojim poduhvatima menja svet, Ilon Mask je bio na putu da postane fizičar, čak je započeo i doktorat iz primenjene fizike na Stenfordu, piše “Indipendent”.\nŠef "Epla": Lažne vesti ubijaju ljudske umove\nŠef Epla Tim Kuk pozvao je vlade širom sveta da pokrenu kampanju za informisanje javnosti u borbi protiv "pošasti lažnih vesti" koja, kako je rekao, ubija ljudske umove. On je u intervjuu za Dejli Telegraf ocenio da su porast u broju lažnih vesti izazvala "beskrupulozna preduzeća, odlučna da privuku onlajn čitaoce po svaku cenu".\nHrvatska akademska zajednica domovine i dijaspore objavila je na svom sajtu šokantan tekst u kojem, uz pomoć "kvazi dokaza" tvrdi da se "četničko-sotonski monstrumi iz Srbije izgrađenim sistemom zemaljskih odašiljača širom Hrvatske, Slovenije, BiH, Crne Gore, Kosova, Makedonije spremaju za masovno umno porobljavanje".\nKako se crvena boja igra našim umom\nLjudi nikada neće saznati šta se dešavalo u glavama naših predaka pre nekoliko hiljada godina kada su prvi put uzeli boje i počeli sa farbanjem svog tela, ali je značajno to što su izabrali crvenu, boju krvi - kao podsetnika života, ali i smrti, piše Bi-Bi-Si.\nPogledajte: Helikopter kojeg pokrećemo umom\nNaučnici: Mozak presudan za snagu karate udaraca, a ne mišići


Iz Skupštine Srbije se nastavlja sa agresivnom predpopisnom kampanjom zasnovanom na mržnji i lažima (21. mart 2011) | Kampanja SPC i vaskolikog srpstva pred popis u Crnoj Gori 2011. godine\nPočetak > Uncategorized\t> Iz Skupštine Srbije se nastavlja sa agresivnom predpopisnom kampanjom zasnovanom na mržnji i lažima (21. mart 2011)\nIz Skupštine Srbije se nastavlja sa agresivnom predpopisnom kampanjom zasnovanom na mržnji i lažima (21. mart 2011)\nČELNIK ODBORA SKUPŠTINE SRBIJE ZA ODNOSE SA SRBIMA U REGIONU BRANIMIR ĐOKIĆ ZA „DAN“\nCrnogorski režim ugrožava srpski narod\nSrbi u Crnoj Gori izloženi su, državnom prisilom, diskriminaciji, dok je sadašnji režim u Srbiji pokazao da nije i ne može biti oslonac srpskom narodu u rasijanju, izjavio je juče „Danu“ Branimir Đokić, poslanik Srpske radikalne stranke, i predsjednik odbora za odnose sa Srbima izvan Srbije Narodne Skupštine Srbije.\nOn je rekao da tekst strategije Vlade Srbije o očuvanju i jačanju odnosa matične države i dijaspore, i matične države i Srba u regionu, ne navodi rečenicu na koju je reagovala Vlada Crne Gore.\n– Jasno je da je reakcija politička potreba Vlade Crne Gore pred popis stanovništva, aprila ove godine. Pozivajući se na evropske vrijednosti i izgradnju građanskog društva baziranog na subjektivitetu novocrnogorske nacije, konstitutivnost srpskog naroda je jeres, i u suprotnosti je sa dobrosusjedskim odnosima – istakao je Branimir Đokić.\nOn je rekao da je srpski narod, koji je od donošenja, odnosno nametanja novog Ustava Crne Gore, izgubio stečena prava – konstitutivnost, a koji je do 1945. godine bio jedini nosilac suvereniteta i državotvornosti, „zahvaljujući Vladi Crne Gore doveden u položaj da se bori za nacionalni status“.\n– I sada je kriva Srbija, koja je po svim pravilima međunarodnog prava dužna da se stara o položaju srpskog naroda u dijaspori i regionu, pa prema tome i Srbima u Crnoj Gori. U Crnoj Gori ne postoji nacionalna većina, ali državnom prisilom, vrši se, mogu nedvosmisleno reći, diskriminacija srpskog naroda, koji je, ako se uzme u obzir broj stanovnika koji se izjasnio da govori srpskim jezikom, (63,80 odsto), po logici stvari većinski narod u Crnoj Gori – rekao je Đokić.\nOn se pita da li su evropske vrijednosti zatiranje srpskog jezika, i uvođenje novocrnogorskog, zatiranje srpske kulture i tradicije, progon srpske crkve, falsifikovanje istorije…\n– Vlada Srbije zaslužuje svaku kritiku i snosi odgovornost za brisanje odrednice po kojoj je srpski narod u Crnoj Gori konstitutivan u strategiji. Time je pokazala državnu i nacionalnu nezrelost i nedoraslost istorijskom trenutku, i pokazala pravu sliku sadašnjeg režima u Srbiji koji nije i ne može biti oslonac srpskom narodu u rasijanju – zaključio je Đokić.\nDirektor Helsinškog komiteta Slobodan Franović o miješanju države Srbije i SPC u crnogorski popis u aprilu (21. mart 2011) Pop Momčilo Krivokapić vrijeđa svoga oca i đeda – Crnogorce, fašističkim rječnikom pred popis, vrijeđa i sve druge Crnogorce (20. mart 2011)


Vaterpolo Srbija - Serbia Water Polo: SP Španija očekivani rival\n21.07.2019 14:59 Starost: 1 year\nDrugi dan bez utakmica posle osvajanja prvog mesta u grupi, srpski reprezentativci su iskoristili za rad u teretani i bazenu. Uveče su trenirali sa Madjarima, 30-minutni sparing je koristio selektorima Marcu i Saviću.\nPre sparinga reprezentativci su posmatrali čitavu utakmicu izmedju Španije i Japana. Slavili su Španci i oni će u utorak u 7 ćasova po srednjeevropskom vremenu igrati sa našom reprezentacijom za plasman u polufinale.\n- Jaka reprezentacija kojoj su kontre ali i individualni kvaliteti obeležje. Moramo da ponovimo odbranu i verujem da ćemo umeti sa tim da se izborimo. Za većinu igrača našeg tima ovo će biti možda najvažnija utakmica u karijeri i sa tim pritiskom treba da se nosimo - rekao je kapiten Ćuk.\nNa bazenu su bili i členici saveza Jelenić, Vlaisavljević, Marjan, Ikodinović i Banjac koji su pružilu podršku igračima i stručnom štabu.\n- Spremni smo za utakmicu znali smo da će biti Španija. Ipak je Japan slabiji. Možemo da se suprotstavimo vicešampionu Evrope. Do sada smo uradili sve što smo želeli i hoćemo da nastavimo tako - poruka je Dušana Mandića.\nSutra će reprezentacija imati trening u vreme odigravanja utakmice. Pored Španije u četvrtfinale su se plasirali Grčka, Nemačka i Australija.\nI vest da Beograd nije dobio organizaciju Svetskog prvenstva. Kazanj će biti domaćin 2025, Budimpešta 2027 a naš glavni grad je konkurisao za oba.